Oronaren cookie-ak — ORONA Fundazioa\nOronaren webgunean cookie-ak zertarako erabiltzen diren\nWebguneko nabigazioa errazteko, segurtasun-arrazoiengatik eta erabiltzaileentzako zerbitzuak eraginkorragoak eta pertsonalizatuagoak izan daitezen erabiltzen ditu ORONAk cookie-ak. Ez du biltzen zure izen-deiturei eta konektatzen zaren posta-helbideari buruzko daturik. ORONAk datu hauekin erlazionatutako informazioa biltzen du: bisitatutako orri-kopurua, hizkuntza, gure albisteak zer sare sozialetan argitaratzen diren, zure IP helbideari esleitutako hiria, erabiltzaile berrien kopurua, bisiten maiztasuna eta errepikatze-tasa, bisiten iraunaldia, nabigatzailea, eta bisita egin den operadorea edo terminal-mota.\nORONAren webgunean, cookie-mota hauek erabiltzen dira:\n1. Saioko cookie-ak: aldi baterako cookie-ak dira. Ez dira gordetzen erabiltzailearen gailuan; desagertu egiten dira saioa bukatu eta gero. Cookie-mota honen bidez lortutako informazioak webguneko trafiko-ereduak aztertzeko balio du, eta, hala, webgune bidez zerbitzu hobeak eskaintzeko.\nZehatz-mehatz, beheko taulan adierazita dago ORONAk zer saioko cookie eta cookie iraunkor baliatzen dituen eta zer helburutarako.\nPHPSESSID Saio-amaiera Saioa identifikatzeko cookie-a da, PHPak ematen ditu datuak, eta erabiltzaile batzuen eta besteen saioak bereizteko balio du.\n_ga Zehaztu beharrekoa Google Analytics zerbitzuak webgune-sarreren kontrol estatistikoak egiteko erabiltzen duen cookie-a da.\nORONAk bitarteko baten zerbitzuak erabiltzen ditu, baita cookie-teknologia ere, bisitarien analitikak egiteko. Webgune honetan, http://www.google.com/intl/es/analytics informazio zehatzagoa duzu, ORONAK, bere webguneari buruzko informazioa biltzeko eta erabiltzeko, bitartekoaren zerbitzuak baliatzen dituen moduari buruz.\nZein nabigatzaile erabiltzen duzun, beheko web-orrietara sar zaitezke, horiek nola egin jakiteko:\n· Chrome, en http://support.google.com/chrome/bin/answer.py?hl=es&answer=95647\nGogoan izan zure nabigatzailea cookie guztiak edo ORONAren webguneko cookie-ak espresuki baztertzeko konfiguratzen baduzu, webgunean barrena nabigatu ahal izango duzula. Baina ezin izango duzula webgunearen funtzionalitate batzuez baliatu, zehatz-mehatz, saioko cookie-tan adierazitako funtzionalitateez, beharrezkoa baitute cookie jakin batzuk instalatuta izatea.\nNolanahi ere, erabiltzaileak noiznahi ezaba ditzake bere gailuan instalatuta dituen ORONAren cookie-ak, nabigatzailearen laguntza-atalean azaldutakoa eginez.\nORONAren webgunean nabigatuz gero, baimena ematen duzu gorago azaldutako cookie-ak erabiltzeko, cookie-ei buruzko politika-dokumentu honetan jasota dauden baldintzetan eta epean.\nGuri buruzko informazio gehiago nahi baduzu, irakurri lege-oharra edo bidali mezu elektroniko bat helbide honetara: info@oronafundazioa.org


Ruta :: Neberondo - BTT Ibilbidea: Neberondo - Oficina de Turismo de Durango\nRuta :: Neberondo\nIbilbide honek Mugarra aldera hurbilduko gaitu. Laburra (13 Km) izanda ere, asko igotzen dugu (406 m-ko guztira). Beraz, goitik ikusgai izango ditugun paisaiak zoragarriak dira.\nDurangotik irten eta, Aramotz auzunea zeharkatuz, BI-4331 errepidea hartuko dugu\nLehenengo bihurgune itxira iristean, ia 3. Km-ra, ezkerretara dauden etxola artetik pista batdoa. Basoko pista horretatik gora jarraituz, Neberondora doan porlanezko beste pista batera helduko gara.\nBidegurutze horretan eskumatara egingo dugu, gorantz. 400 m-ra merendero (4,6 Km) batera helduko gara eta gorantz egingo dugu. Hortik, malda gogorra aurkituko dugu harrizko pista batera heldu arte. Pista horretatik igota Neberondora (6. Km) helduko gara.\nHorra iristean, antzinako elurtegia ikusiko dugu, baita merendero bat ere, paraje eder batean. Neberondora heltzeko aldapa gogor honen ostean, jaitsiera dator. Merenderoaren atzeko aldetik dagoen bidexka batetik jarraitu eta porlanezko bide batera arte jaitsiko gara; hor, eskumatara hartu eta beherantz segituko dugu Santa Ageda ermitaraino. Ezkerretik bidexka bat dago, ermita gure eskuman utziz; basoko bide polit horri jarraituz Izurtzara (9,5 Km) helduko gara.\nHortik, bidetxo horrek BI-623 errepidera aterako gaitu eta, hortik aurrera, Durangorako norabidea hartuko dugu. Errotonda batera heltzean, eskumatara joan, Tabirara, errepide nagusia ekiditeko; horrela, Durango erdialdera helduko gara.\nOharra: Laburra bada ere, tarteko zailtasuna du hala fisikoki nola teknikoki. Ibilbide polita da denboraz estu gabiltzanerako. Ez dago seinaleztatuta.\n13 km 1 h eta 35 min 460 m Tartekoa


Iruña Archivos -\nIruñako musika ikuskizun garrantzitsuenetako bat hurbiltzen ari da, Iruña Rock 2020. Rockaren maitaleak zarete? Hurbildu zaitezte egun hauetan Nafarroako hiriburura eta disfruta ezazue herrialdeko Rock talderik onenekin. Oraingoan, herrialdeko hainbat talde beterano elkartuko dira disko eta proiektu berriak aurkezteko Iruñako “Navarra Arena”-n, martxoaren 19,20 eta 21ean.\nNortzuk dira beterano horiek? La Polla Records bere “Ni descanso ni paz” birarekin jarraituz beren ekitaldia beteko dute eta horrela festibalaren laugarren edizioari hasiera emango zaio. Jarraituz, El Drogas abeslariak ere parte hartuko du ekitaldian bere album berria aurkeztuz, “Solo quiero brujas en esta noche sin compañía”\nAurreneko bi taldeak azpimarratu ditugu industria musikalean duten esperientziagatik, baina haiekin batera, beste hainbat talde ezinhobeak parte hartuko dute. Onza, Ciudad de jara, Bala, Boikot, Los de Marras, Mafalda, Kase O, Su Ta Gar, Koma, Los Chicos del Maíz, Segismundo Toxicómano, The Baboon Show, Virenque, Lendakaris Muertos, Aphonnic, The Lizards, Nativa eta Ira.\nIkusi duzuen bezala, gustu musikal guztientzat taldeak aurkituko ditugu aurtengo kartelean. Aurten, aurreko edizioetako iritziak hartu dira kontuan eta eragin hori nabaria da aurten parte hartuko duten taldeetan.\nHainbeste kontzertuen artean ziur gosea izango duzuela. Ez zaitez kezkatu, Foodtruck desberdinak egongo dira gunearen barnean. Hurrengo esteketan Iruña Rock-ari buruzko informazio osoa aurki dezakezue:\nIruña Rock 2020: data berria eta historia egiteko kartela.\nKontzertuetara hurbiltzeko asmoa duzue? Badaezpada gure lineetako estekak uzten dizkizuegu informazio osoa kontsultatu ahal izateko. Nondik bidaiatuko duzue? Ez zaitez kezkatu, zuen egoera edozelakoa bada ere, gurekin bidaiatu dezakezue.\nGure ibilbideen informazio guztia ikus dezakezue gure web orrialdean\nTxartelak eros ditzakezue Interneten bidez www.autobuseslaunion.com eta www.laburundesa.com web orrialdeen bidez, komisiorik gabe erosiz. Hurrengo estekan ikus ditzakezue “Kuadri5” eta “Kuadri10” eskaintzak ikus ditzakezue. https://www.autobuseslaunion.com/eu/bonuak/taldeentzako-deskontuak-iruna-bilbo-iruna-linean/\nTaldean bidaiatuko duzue? Horrela bada, zergatik ez duzue autobus bat alokatzen? Talde handia bazarete, merkeago izango da eta gainera nahi duzuen bezala antolatu dezakezue ordutegia. Hurrengo estekan bete dezakezue inprimaki bat eta geroago proposamen pertsonalizatu bat egingo dizuegu. Noski, 94 830 35 05 zenbakira deitu dezakezue guztia antolatzeko.\nZiur gaude aurrekoa irakurri eta gero Iruña Rockera abestera joan nahiko duzuela. Espero dugu festibalaz disfrutatzea.\nPublicado por David Ortiz Hurtado el 5 March, 2020\nIruña Rock 2020. Gurekin bidaia ezazu musika onenaz gozatzeko martxoaren 19, 20 eta 21ean\nIruñako musika ikuskizun garrantzitsuenetako bat hurbiltzen ari da, Iruña Rock 2020. Rockaren maitaleak zarete? Hurbildu zaitezte egun hauetan Nafarroako hiriburura eta disfruta ezazue herrialdeko Rock talderik […]\nPublicado por David Ortiz Hurtado el 28 June, 2019\nEz itzazu galdu 2019ko San Ferminak. Adin guztietarako jaiak\nSan Fermin asteari buruz ez dizuegu ezer berririk kontatuko, jadanik dakizuenez, urtero munduko toki guztietatik datozen pertsonak elkartzen dituen jaia da. Ernest Miller Hemingway-k idatzi zuen […]\nPublicado por David Ortiz Hurtado el 27 June, 2019\nOrdutegi bereziez gain, Union Autobusetan Kuadri 5 eta Kuadri 10 izeneko eskaintza bereziak aurkituko dituzu Iruñara bidaiatzeko. Kuadri-5 tarifa 5 eta 9 lagun arteko taldeei ezarriko […]\nSan Fermin Autobusa Ordutegiak BILBO>IRUÑA I Egunak: 8-9-10-11-12 Uztaila 7:00-10:00-13:00-15:30- 18:00-20:30 Larunbata, uztaila 6 eta 13 7:00-10:00-13:00-15:30-18:00-20:30 Igandea, uztaila 7 eta 14 8:30-12:00-16:00-17:30-20:30 […]


Ordenagailuak eskolaz kanpoko orduetan\nHistoria pixka bat/\non 19 Apirila 2018\nGaur egun, Ibaibe D ereduko eskola publikoa da eta irakasle guztiak euskaldunak edota hirueledunak dira. Gainera, hainbat ekintza egiten ditu euskara sustatzeko eskolaren barruan zein eskolatik kanpo. Jantokiko begiraleak zein eskolaz kanpoko monitoreak euskaldunak dira.\n2007 urtetik IKAS KOMUNITATEA gara. IKAS KOMUNITATEAK proiektua bat da zeinek, eskola jarduera arrakastatsuen bitartez, hezkuntza eta gizartea eraldatzea daukan helburu. Irakaskuntza eredu hau bat dator nazioarteko teoria zientifikoek azpimarratzen dutenarekin: elkarreraginak eta komunitatearen partaidetza funtsezkoak dira gaur eguneko irakaskuntzan.\nBoluntarioek (irakasle ohiak, ikasle ohiak, gurasoak, institutuko ikasleak…) parte hartzen dute hainbat jardueratan (talde elkarreragileak, solasaldi dialogikoak…).\nMetodologiari dagokionez, gure helburua da ebidentzia zientifikoak aplikatzea.


Eskoriatzako egunean arima eta bihotza: Gora Herrixa!!! - - Goiena.eus\nEskoriatzako egunean arima eta bihotza: Gora Herrixa!!!\nEskoriatzako EH Bildu 2020-06-29 11:16\n“zuen jarduerarekin esperantzarako bidea badagoela erakutsi diguzue, herri honek zenbakietatik at, arima eta bihotza baduela erakutsi diguzue; zuei eskerrak iragana eta etorkizuna lotzea lortu bai duzue”\nEsan beharra daukagu, hitzak soberan daudenean, zaila egiten dela esaldiak osatzea, eta kasu honetan bai, kasu honetan bereziki zaila egiten zaigu. Zer esan diezaiekegu bai gure ondorengoei, gure etorkizuna diren gazte hauei? Eta zer esan diezaiekegu lana gogor eginda guri aukerak sortu diguten nagusiei? Ez gutxi,.. Garbi dago egoera honek ez duela ez adinez, ez lekuez, ez eta pentsaerez ulertzen.\nEgoerari aurre egiten pausuak egiteko gai garela erakusten gabiltzan arren, gaur bereziki gure ondotik adiorik gabe joan direnei eta beraien gertukoak gogoan hartu nahi ditut. Ilunpean eta esperantza gutxirekin momentu zailak pairatu dutenei gaixo eta familiartekoei. Arreta berezia jarri nahi genuke gure gizartearen sostengu izan diren nagusiei eta egoitzetan enpatia beharrean dauden egoiliarren egoerari.\nBaita ere, bisitarik gabe, urrunketan eta eskubideak ukatzen dituen salbuespen legerik menpe egoera bidegabea pairatzen jarraitzen duten Marixol eta bere sendiak, laster epaiketa biziko direnak eta bada unea Etxera ekartzeko.\nBestalde bihotzez eskertu nahi genieke lanean gogor aritu zareten guztioi, laborari, dendari, erizain, mediku, garbitzaile, suhiltzaile, … Milesker modu batean edo bestean egunerokotasunean egoera zail hau aurrera eramaten lagundu duten herritar guztiei, maskarak egiten, beharra dutenei etxez-etxe laguntzen aritu zareten guztiei.\nZuen jarduerarekin esperantzarako bidea badagoela erakutsi diguzue, herri honek zenbakietatik at, arima eta bihotza baduela erakutsi diguzue; zuei eskerrak iragana eta etorkizuna lotzea lortu bai duzue.\nAmaitzeko, oso labur bada ere besarkada bero bat, modu batera edo bestera bakarrik edota distantziara norbait galdu duten guztiei.\nEspero dugu herritarrok erakutsi dugun ardura berdinarekin, guztiok jokatzen jarraitzea, inor bazterrean ez uzteko, gure erantzukizun soziala sano eta duintasunez bizitzen jarraitzeko!


Teresa Mangas: "Txukuna eta garbia izan behar du erakusleiho batek" - Azpeitia - uztarria.eus\nUztarria.eus 2018-03-27 17:56\nTeresa Mangas berak diseinatutako Petopetue produktuen erakusleihoaren aurrean. (Ainitze Agirrezabala)\nAmaren dendako erakusleihoa apaintzen hasi zen Teresa Mangas, eta herriko hainbat saltokitan egin ditu diseinu lanak. Erakusleiho diseinatzailearekin hitz egin du Ainitze Agirrezabala kazetariak, martxoko Uztarria aldizkarirako.\nBezeroa harrapatzeko amua da erakusleihoa, ezta?\nBai, aurreneko kontaktu bisuala da. Bezeroak erakusleihoa ikusita jasotzen dituen sentipenen arabera erabakiko du sartu edo ez.\nErakusleiho erakargarri batek zer ezaugarri izan behar ditu?\nTxukuna eta garbia izan behar du, eta produktua nola aurkezten den garrantzitsua da oso, baita erabiliko ditugun materialak, koloreak eta konposizioak ere.\nEta zer ez da egin behar inoiz?\nDena erakutsi nahiarekin gehiegi bete.\nErakusleihoa zenbatero aldatzea aholkatzen duzu?\nUrtean hirutan: udan, neguan eta Gabonetan. Herri bati bizia saltokiek ematen diete, eta zenbat eta erakusleiho politagoak egin, bizi eta ilusio gehiago izango da herrian.\nNondik nora erabaki zenuen erakusleiho diseinatzailea izatea?\nAmaren umeentzako arropa dendako erakusleihoa apaintzea gustatzen zitzaidan neska kozkorretan. Gero, Turismo ikasketak egin nituen, baina betidanik gustatu izan zaizkit dekorazioa eta moda. 2006an master bat ikasi nuen Bartzelonan, eta bost bat urtez herriko erakusleihoak diseinatzen aritu nintzen. Laugarrengoz ama izan nintzenean, seme-alaben zaintzara dedikatzea erabaki nuen.\nInterneta... zuen konpetentzia al da?\nIlusioa eta gogoa izanez gero, edonork apain dezake erakusleiho bat, hainbat webgunetatik ideiak hartu eta diru asko gastatu gabe eskulanak eginda. Krisiaren eraginez, dendariak beraiek hasi ziren diseinatzen.\nHerriko zer erakusleihok deitzen dizu arreta?\nKiribilek oso diseinu politak izaten ditu eta Farmazabalek ere bai.\nZer erakusleiho apainduko zenuke gustura?\nZara bezalako denda handien erakusleihoak apaintzeaz arduratzen diren talderen batean lan egitea gustatuko litzaidake.\nEgindako lan guztien artean zein dituzu maiteenak?\nAzken aldian, amaren eta beste hainbat lagunen dendetako erakusleihoak diseinatzen nabil. Aneitz arropa dendako erakusleiho asko diseinatu ditut; oso politak, gainera. Amaren dendan ere lan asko eta oso politak egin izan ditut txikitatik


Rozier-en-Donzy - Wikipedia, entziklopedia askea.\nDidier BERNE (2014-2020)\n45° 47′ 53″ N, 4° 16′ 40″ E / 45.7981°N,4.2778°E / 45.7981; 4.2778Koordenatuak: 45° 47′ 53″ N, 4° 16′ 40″ E / 45.7981°N,4.2778°E / 45.7981; 4.2778\nSainte-Agathe-en-Donzy, Bussières, Civens, Cottance eta Pouilly-lès-Feurs\nRozier-en-Donzy Frantziako udalerri bat da, Loire departamenduan dagoena, Auvernia-Rhône-Alpeak eskualdean. 2013an 1354 biztanle zituen.\n2007an Rozier-en-Donzy udalerrian erroldatutako biztanleak 1.354 ziren. Familiak 559 ziren, horien artean 165 pertsona bakarrekoak ziren (60 bakarrik bizi ziren gizonak eta 105 bakarrik bizi ziren emakumeak), 173 seme-alabarik gabeko familiak ziren, 185 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 698 etxebizitza zeuden, 568 familiaren etxebizitza nagusia ziren, 54 bigarren erresidentzia ziren eta 76 hutsik zeuden. 625 etxeak ziren eta 50 apartamentuak ziren. 568 etxebizitza nagusietatik 444 bere jabearen bizilekua ziren, 117 alokairuan okupaturik zeuden eta 7 doan lagata zeuden; 23 etxek gela bat zuten, 17 etxek bi zituzten, 66 etxek hiru zituzten, 157 etxek lau zituzten eta 304 etxek bost zituzten. 406 etxek euren parking plaza propioa zuten azpian. 268 etxetan ibilgailu bat zegoen eta 225 etxetan bat baino gehiago zituzten.\nRozier-en-Donzy udalerriko biztanleria-piramidea 2009an .\n2007an lan egiteko adina zuten pertsonak 795 ziren, horien artean 570 aktiboak ziren eta 225 inaktiboak ziren. 570 pertsona aktiboetatik 525 lanean zeuden (288 gizon eta 237 emakume) eta 45 langabezian zeuden (19 gizon eta 26 emakume). 225 pertsona inaktiboetatik 102 erretiraturik zeuden, 53 ikasten zeuden eta 70 "bestelako inaktibo" gisa sailkaturik zeuden.\n2009an Rozier-en-Donzy udalerrian 575 unitate fiskal zeuden, 1.412,5 pertsonek osaturik. Pertsona bakoitzeko diru-sarrera fiskalaren mediana urteko 16.871 euro zen.\n2007an zeuden 46 komertzioetatik, 2 janari enpresak ziren, 2 material elektrikoaren fabrikazioko enpresak ziren, 12 bestelako produktu industrialen fabrikazioko enpresak ziren, 12 eraikuntza enpresak ziren, 5 ibilgailuen saltze eta konpontze enpresak ziren, 3 garraio enpresak ziren, 1 ostalaritza eta jatetxe enpresa zen, 1 finantziazio enpresa zen, 3 zerbitzu enpresak ziren, 2 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 14 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 2 igeltseroak, 3 margolariak, 2 zurginak, 4 iturginak eta 1 ile apaindegia.\n2000. urtean Rozier-en-Donzy udalerrian 22 nekazaritza-ustiategi zeuden, 320 hektarea erabiltzen.\nCottance (1,6 km)\nCivens (2,8 km)\nPouilly-lès-Feurs (3,6 km)\nMontchal (4,1 km)\nBussières (4,4 km)\nPanissières (4,6 km)\nÉpercieux-Saint-Paul (5,2 km)\nBNF: 15259761j (data)\nOrriaren azken aldaketa: 7 urtarrila 2020, 15:44.


Mouloud Feraoun - Wikipedia, entziklopedia askea.\nMouloud Feraoun (Tizi-Hibel, Kabilia, 1913ko martxoaren 8a - Aljer, 1962ko martxoaren 15a) aljeriar idazlea eta irakaslea izan zen. Frantsesez idatzi zuen. Berberiarren eta Kabiliako nekazarien bizimoduari buruzko gauza bitxiak kontatu zituen bere obretan. Kabilian eta Aljeren irakasle izan zen; bizitza osoa irakaskuntzan eta Aljeriaren independentziaren aldeko ahaleginetan eman zuen. O.A.S.ek hil egin zuen. Obrak: Le fils du pauvre (1950, Behartsuaren semea); bertan haurtzaroko gorabeherak kontatzen ditu; La terre et le sang (1953, Lurra eta odola), Les chemins qui montent (1957, Goranzko bideak). Liburu horietan guztietan eta Egunkarian (1962) bere herriko aztura zaharrekiko maitasuna eta bi zibilizazioetan banatuta egoteagatik noraezean zebiltzan herrikideenganako kezka adierazi zuen. Poesia-itzulpenak ere egin zituen, Poésies de Si Mohand (1954, Si Mohand-en poesiak).\nKabilia, 1913ko martxoaren 8a\nAljer, 1962ko martxoaren 15a (49 urte)\nidazlea eta maisu/maistra\nMultimedia: Mouloud Feraoun\nAzken aldaketa 1 martxoa 2019(e)an, 21:21(e)tan\nOrriaren azken aldaketa: 1 martxoa 2019, 21:21.


Cancellara – 3 orrialdea – Tropela.eus bloga\nSaganek bigarren etapa garaipena lortu du Boulogne-sur-Merren. Igandean bezala, helmuga koska batean jarri dute antolatzaileek eta inor ez da gai izan eslovakiarraren zartakoari erantzuteko. Herenegun bezala, Chavanel tropela ustekabean harrapatzen saiatu da azken maldan, baina alferrik. Samuel Sanchez zortzigarren helmugaratu da.\nContinue reading “Saganek gurpiletik atera ditu”\nPosted byRaul Perez 2012-07-03 2012-07-03 Posted inErrepasoa,Frantziako Tourra,TxirrindulariakEtiketak: Cancellara,Sagan,Samuel SánchezUtzi iruzkina Saganek gurpiletik atera ditu bidalketan\nContinue reading “Saganek lehenengoa sartu du zakuan”\nPosted byRaul Perez 2012-07-01 2012-07-01 Posted inErrepasoa,Frantziako TourraEtiketak: Cancellara,Pablo Urtasun,SaganUtzi iruzkina Saganek lehenengoa sartu du zakuan bidalketan


Wikiloc | Ezkaurre Matamatsosetik 2017-04-16 Ibilbidea Ansó, Aragón (España)- GPS track\nMendi Ibilaldiak (Mendi Ibilaldiak Ibilbide onenak Espainia tik → Aragón → Ansó )\nEzkaurre Matamatsosetik 2017-04-16\n11 ordu 3 minutu\nIkusita 1099 aldiz, jaitsita 12 aldiz\nGaurko txangoa zailtasun ertaina eta puntu batzuetan zaila bezala sailkatu behar dut. Batetik luzera, bertzetik gorat eta beherat izandako metroengatik eta bukatzeko Ezkaurreko Hego aldetik igoerak, puntu batzuetan trepada modukoak dituelako.\nWikilocen informazio gehiago:\nMIDE rekin osaturiko simulazio batek halako sailkapena ematen du. Kontutan izan elurrik gabe Ezkaurreko azken igoerak aldatu egin daitekeela. Hala ere erreferentzia moduan hartu daiteke.\nMatamatsoseko mendatetik abiatuko naiz. Mendatera iritsi baino apur bat lehenago dagoen bihurgune batean kotxea utzi eta bertatik, eskuinera, bidexidor batetik hasiko da bidea.\nHasieratik mendi ezberdinen ikuspegiak orokortuko dira.\nBidexka honetatik baso batean sartu eta igoera txiki baten ostean bideak beherat egiten du, mendatearen bertze aldetik abiatu egiten den pista batekin topo egin arte.\nBidea estua da baina leku politak zeharkatzen ditu.\nPistarekin topo egitean, ezkerretara jarraitu beharko dugu.\nAurrerago pista utzi eta zuzen basoan berriz sartu egiten den pista edo bide zabal batetik baztertuko gara, aurreneko aldapei aurre egiteko. Kontuz ibili puntu honetan, kahirn batzuk egon arren, pista jarraitzeko tentaldia izan dezakegu eta. Lasai itzulera bertatik izango da eta.\nPista berrira sartu eta atzerako begiradan Argaraleta eta Kukula mendiak.\nBasotik eta denbora guztian gorazko norabidea jarraitu behar dugu. Gorat egitean, zenbait guneetan pista sasiekin dugu eta zuhaitz txikiekin ere. Puntu batean eskuinetik egurra ateratzeko bertze pista bat dugu eta guk ezkerrekoa jarraitu behar dugu.\nPoliki poliki estutu egiten da eta puntu batean goian aurre ikusten den ertzerako norantza hartzea erabaki egiten dut. Bertan topo egingo dugu gerora jaisteko erabiliko dugun bidea. Ez du galerarik. Aldagaiak izango zituen bertako erret abelbidea baina ertz honetan egun markaturik dutenarekin topo egiten da.\nErronkariko ibarrera aldera.\nErtzetik jarraituko dugu, batzutan basotik eta noizean behin belardietatik. Ez ahantzi bertakoak eta aurrerago zeharkatuko ditugunak udako larrediak zirela. Horrek paisaia momentu ezberdinetan kontraste handiko bistak eskaini egiten dizkigu.\nEzkaurreren hego aldeko hormak.\nBideari jarraituz eta aldapatxo bat gainditu ostean, Calveira mendira iritsiko gara. Bertatik paisai zabala ikuskatzerik dugularik.\nTontorrean erpin geodesikoa dugu,\nBideko bertze tontor bat\nPista utzi eta basoan barneratu gorat\nBidegurutze 04 Pista Utzi ezkerretik\nCalveira mendira iristean, itzuleran, ezkerretik pistatik atera gailurrera igotzeko\nIgoeran iritsiko gara ertzera eta itzuleran ezkerretik pista hartu beharko dugu bertze magaletik jaisteko\nBidegurutze 06 eskuinera jarraitu\nKontuz eskuinetik abiatzen den pista hartu behar da eta.\nBidegurutze 07 Pistara atera eta zuzen\nPista nagusitik zuzen segi\nBidegurutze GR IGOERA\nHemendik aurrerako igoera ez da erraxa. Zenbait lekuetan kontu handiz ibili behar da eta elurra badago malda handia da beraz materiala eraman behar da bada ez bada.\nEzkerreko pistatik jarraitu.\nCalveira mendiko gailurra\nEzkaurre mendiko gailurra\nLEPOA GR Ezkerretik pistara jaitsi\nGRa utzi eta pistara jaitsi.\nTontor 1654 m\nTONTOR 1670 m\nTontor 1683 m\nTontor 1693 m\nTontor 1713 m\nTontor 1755 m\nTontor Ezkaurre 2035 m\nHaitzen gaineko tontorra\nTrikuharri Ibon Ezkaurre Ekialde\nIboiaren bi aldeetan kokatzen den trikuharrietariko bat


Fikzioa gainditzen duen benetako munstroa - Zientzia Kaiera\nDuela 170 milioi urte bizi izan zen itsas narrasti baten fosila aurkeztu dute aste honetan; oso ondo kontserbatutako lau metroko eskeletoa. Duela mende erdi aurkitu zuten Eskoziako Skye irlan, baina sedimentu artean harrapatuta zegoen, eta Eskoziako Museo Nazionalean gordeta izan dute orain gutxi arte.\nAski ezaguna da Nessie munstroaren kondaira. Eskoziako Ness lakua bisitatzera doazen turistak hor ibiltzen dira, ur azalean agertzen den edozein itzali argazkiak ateratzen, izaki mitologikoa harrapatuko dutelakoan.\nBada, Ness lakuan ez, baina handik berrehun bat kilometro mendebaldera aurkitu dute antzinako animalia beldurgarri baten aztarna. Storr Lakuetako Munstroa jarri diote izena, Skye irlako paraje horietan aurkitu zutelako haren fosila. Duela 170 milioi urte bizi izan zen. Eskozian, inoiz ez dute topatu dinosauroen aroko itsas narrasti baten hain eskeleto osorik.\n1. irudia: Fosilean oinarrituta, badirudi hauxe zela Storr Lakuetako Munstroaren itxura. (Argazkia: Todd Marshall, Edinburgoko Unibertsitatea)\nGaur egungo izurde baten baliokidea litzateke, nahiz eta, egiari zor, haren itxura berreraikitzeko egin duten irudiari erreparatuta, ez dirudien itsas ugaztunok bezain ederra. Lau metro luze zen, buru zorrotza zeukan, eta arrainak eta txibiak irensteko oso egokiak ziren kono formako ehunka hortz zituen. Iktiosauroen familiako alea da. Itsas narrasti horiek duela 245 milioi urtetik duela 90 milioi urtera arte bizi izan ziren. Hau da, dinosauroek lurra hartuta zuten garaian, iktiosauroak ziren jaun eta jabe itsasoan.\nDena dela, albiste honek duen bitxikeriarik handienetakoa zera da, Storr Lakuetako Munstroaren fosila 1966an aurkitu zutela berez, baina mende erdi honetan ezin izan dutela apenas ikertu. Izan ere, harkaitz sedimentario oso sendo baten barruan harrapatuta topatu zuten: duela hirurogei milioi urte luze Skye irla hartu zuen laba oldeak oskol sendoa eraiki zuen eskeletoaren fosilaren inguruan. Kalterik eragin gabe fosil hura harkaitzetik erauzteko tresnarik ez zutenez, Eskoziako Museo Nazionalaren biltegian gorde zuten altxorra, bere horretan.\nOrain, baina, erakunde horrek berak eta Edinburgoko Unibertsitateak enpresa pribatu baten finantzazioa lortu dute, eta eskuratutako baliabideei esker, lau metroko eskeletoa sedimentuetatik askatu dute paleontologoek, onik.\n2. irudia: Mende erdi igaro eta gero, fosilarekin lan egiteari ekin diote ikertzaileek. (Argazkia: Edinburgoko Unibertsitatea)\nAste honetan jendaurrean aurkeztu ondoren, iktiosauro honen arrastoak sakon ikertzeari ekingo diote orain. Oso ondo kontserbatuta egoteaz gain, garaiagatik ere bada aztergai garrantzitsua. Izan ere, duela 170 milioi urte bizi izan zenez, Jurasiko Ertaineko animalia da Storr Lakuetako Munstroa, eta periodo horretako fosilak aurkitzea ez da batere arrunta. Hain zuzen, munduko toki gutxitan aurkitu izan dituzte orduko fosilak, eta Skye irla da toki bakan horietako bat. Horrenbestez, eskeleto luze hori oso lagungarria izango zaie ikertzaileei, Jurasiko Ertaineko iktiosauroen bilakaeran sakontzeko.\nSteve Brussate paleontologoak eta Edinburgoko Unibertsitateko ikertzaileak adierazi bezala, “Storr Lakuetako Munstroaren gisako iktiosauroak jaun eta jabe ziren itsasoan, lurrazalean dinosauroak nagusi ziren garaian. Haien hezurrak nekez aurkitzen dira Eskozian, eta horrek bertako fosilen harribitxi bihurtzen du ale hau”.\nArgitalpen-data: 2016/09/07 · Atala: Dibulgazioa, Kolaborazioak


Rap kantariek Christian Scottekin abesteko aukera daukate Donostiako Jazzaldiaren eskutik - Nontzeberri\nHasiera/MUSIKA/Rap kantariek Christian Scottekin abesteko aukera daukate Donostiako Jazzaldiaren eskutik\nRap kantariek Christian Scottekin abesteko aukera daukate Donostiako Jazzaldiaren eskutik\nLehiaketan parte hartu nahi izanez gero, hip-hop proposamena egin behar da Christian Scotten oinarri instrumentaletara egokituta. Lehiaketak parte hartzeko informazio guztia Donostiako Jazzaldiaren webgunean jasotzen da.\nChristian Scott New Orleansekoa da, 27 urte ditu, Grammy sarietarako izendatua egon da Rewind That diskoagatik eta jazzeko tronpeta onenen artean kokatzen dute jada. Wynton Marsalis agertu zenetik ez da izan Scottek adinako ikusmina piztu duen beste tronpeta jotzailerik. Mos Def, Prince, Glen Ballard eta Marcus Miller lankide izan ditu dagoeneko agertokian, eta izen handiko beste artista andana bat du itxarote zerrendan.\nScotten azken diskoak –Yesterday You Said Tomorrow– kritika ikusgarriak izateaz gainera, are jarraitzaile gehiago bildu dizkio tronpetista gazteari. Klasikoaren eta cool-aren arteko kate-begia da.\nBetidanik jakin izan du zer nolako garrantzia izan duen jazzak XX. mendeko musikaren historian, baina, aldi berean, bere garaiko gaztea da eta beste eragin musikal batzuetara ere irekita dago.\nDonostia Kulturak bidalita\nBihar "Nontzefilmak gaua" izango da FANT Bilboko Zinemaldi Fantastikoan\n"Después de mí, Epitafios" antzezlanaren estreinaldia La Fundición-en


Magia Gernikan – Kontrakantxatik\n2022-03-11 / Juan Ignazio Zulaika\nZer moduz Danian (Florida)?\nPilotalekua itxi zela badira hiru hilabete. Badakit entseguak egiten ari zaretela forman jartzeko. Hain zuzen, hiru aste barru txapelketa garrantzitsua duzuelako.\nZeinek esan, eh!? Negar malkoen artean frontoia itxi zenean, nork igarri berriro zabalduko zituztela ateak “Battle at the Palace” (Gatazka Jauregian) txapelketaren kariaz?\nBadakit begi bat han eta bestea hemen dituzula eta jakinaren gainean zaudela hemengo albisteaz.\nKatedralean, Gernika Jai-Alai pilotalekuan, berebiziko arrakasta izaten ari dela “Neguko Serieak” (Winter Series) txapelketarekin.\nDagoeneko jokatu da finalerdi bat; datorren astelehenean erabakiko da beste finalerdia.\nFenomeno harrigarria bilakatu da astelehenero Gernikako jaialdia. Publikoa sartu nahian geratzen da kanpoan. Gazteak dira asko, emakume ugari. Aztertzeko moduko gertaera pilotaleku batean suertatzen dena.\nGaur, ordea, magiaz hitz egin nahin dizut. Posible da magia egitea kantxa baten barruan?\nMagia pilotan zer den deskribatu al daiteke?\nIlusionista deitzen zaie magoei, hala entzunda daukat.\nHarridura sortzeko ahalmena dute magoek. Jendea, ikusleak, ah!…oh! aho zabalik utziz.\nAdinean aurrera goazenok tokatu zaigu harritzeko moduko hainbat jokaldi ikustea. Kantxa barrutik eta kanpotik, harmailetatik. Noiz behinka, hori bai aitortu behar dizudala. Izan ere, magia egitea ez dago edonoren esku.\nHalako batean, lasai antzean zaude eta, di-da! hoztasun puntu batekin nondik ez dakizun sortu den gestu batekin, magoak magia egiten du jokaldi batean.\nBolibarko Txikito ikusi nuen magia egiten. Geroztikan ez.\nZuk badakizu zer den Aritz Erkiagaren aurka jokatzea. Gogoan dut Cabanillasen (Nafarroa) elkarren aurka jokatu zenuenean. Partida bikaina egin zenuen. Ez irabazteko nahikoa, ordea. Orduan ere, Aritzek eman zuen berezkoa duen magia erakustaldia. Zeharkako posturaz (kostadilloa) txokoan utziz edo bi-paretaz edo errebote zuloan pilota jarriz.\nJoan den astelehenean ikusi nuen Erkiaga jokatzen Katedralean. Eta badakizu zein etorri zitzaidan gogora?\nEntzunda edukiko duzu. Ituarte mutrikuarra. Habanan (Cuba) horrenbeste jokatu zuena. Ia 100 urteko kontuak dira eta, jakina, nik ere ez nuen ezagutu. Bai, ordea, beraz berbetan entzun. Edota kronikak irakurri. Edozer gauza egiteko ahalmena omen zuen “Patakon” Ituartek. Zeharkako posturaz. Eskuma ere, Erkiagaren antzera, nahikoa pattal omen zuen. Baina arma nagusia kostadilloa izanik, hortik jaten zuen. Pistonekin batera aurrelari onena izateraino.\nLehengoan Aritzek, behin jokoan sartzen hasi zenean, errepertorioa indarrean jarri zuen. Barrura, zabalera edo erreboteko horma-zulora. Ah!… oh! harmailetan jendea ahoa bete hortz utziz.\nEdozeinen esku dago noizbehinka halako erremate ziragarria egitea. Jokaldi bera errepikatzea, ez ordea. Hor dago koska.\nBigarren jokoan gertatu zela iruditzen zait. Telebistaz ikusi nuen eta gauerdia zen. Errebotetik pilota itzuli behar zuenean. Zeharkako posturaz txokora edo bi-paretara bidali beharrean, zabalera jaurti zuen pilota, frontisaren erdialdian joaz, pikatu eta zabaleko marra ingurutik sarera joan zenean, suziria zeruan galtzen den moduan.\nEz dut inoiz halakorik ikusi. Eta ikusi badut ez naiz akordatzen. Goikok egiten ditu halakoak; baina eskumaz, goitik-beherako posturaz.\nErrebotetik? Inoiz ez!\nMagia kantxan zer den ulertzeko garaian Altuna III.a eskuzko pilotaria ekarri behar dut gogora. Bera ere magoa baita. Bolibarko Txikito izan zen bezala. Aspaldian ordea, ikusi gabe neukan halakorik xistera batekin pilota izkutatzen.\nZuzenean ez bazenuen ikusi, bila ezazu EITBn, merezi du eta. Nik ere gauza bera egingo dut. Ez dut pentsatu nahi ametsetan nengoela eta, orduan bai, edozer gauza irudikatzeko gaitasuna izaten da. Egoera arruntena magia bihurtzeko.\nOndo izan, Jon. Gogor entseatu. Laster duzue eta, “Gatazka Jauregian”. Guri Katedralean bi meza geratzen zaizkigu. Bat nagusia, magia iragarrita dago.


Juan Mari Beltran: Txalaparta, alboka, dultzaina, arrabita, ahotsa, txistua-danbolina, xirolarrua, tilinka, tronpa, ahotsa.Errege Belda: Ahotsa, akordeoia.\nEGUNSENTIAIsturitzeko leizean agertutako hezurrezko flautarekin jotzen da egunsentiari eskainitako doinu libre honen hasiera. Ondoren ikerfurulya ( transylvaniar flauta bikoitza) eta akordeoiak dira pieza hau osatzen dutena. 5:00\nTXANBELA-KANTUA. XARMAGARRI BAT BADUT.Txanbela errepertorioko Zuberoako artzainen antzinako doinu librean ematen den doinua. Pierre Caubet Lakarriko txanbelariari ikasitako kantua.\nXIRULA eta TTUN-TTUNA.Soinu-tresna hauek ditugu Zuberoan gaur egun oraindik bertako dantzak egiteko gidari musikalak. Zuberoako AINTZINA PIKA (2), BRANLEA. 10:00\nTXALAPARTA TOBERA.Txalaparta Euskal Herriko ohitura tradizionalean hainbat izen eta joerekin agertzen da. Gaur egun txalapartan garapen handia izan da; tradiziozko zura eta metalez gain harriak ere erabiltzen dira, erritmo tradizionalak eta berriagoak nahasten dira eta batzuetan funtzio harmoniko eta melodikoa ere hartzen du. ARRANKIN TRANKIN TRANKUN, TTAKUN TTAN TTAKUN 6:00\nARRABITA - RABEL.Garai batean gure lurraldeetan asko erabilia izan den sokazko soinu-tresna hau oso egokia da artazuriketetako errepertorioetako hainbat doinu eta kantu jotzeko. Adibide gisa balio dute errepertorio horretako fandango eta arin-arin motako bi dantza doinu hauek: JOSETXO OLABERRIKO(4) - BARATZAKO PIKUAK(4) 5:00\nXIROLARRU-BOHA.Pirinio aldeko bohasac izeneko alboka motako xirolarrua edo kornamusa txikia. Campion historialariaren ustez halako bat jotzen zuen Gartxot Itzalzuko bardoak: LEHEN KOBLAKARIAREN AIDIRIA, ZORTZIKOA, MAZURKA (2), ZARAGI-DANTZA (2). 7:00\nDURUNBELE.Sunpriñuarekin jotzen zituzten Aralarko artzainek durunbele izeneko doinu hauek. Guk, artzainek aire librean, malguan eta lasaian ematen zituzten kantu eta doinuen eran, Tilinka izeneko hungariar flauta eta akordeoiarekin ematen dugu osatutako joaldi berria. 5:00\nTXISTU ETA DANBOLINA.Ekialdeko euskal danbolinteroen errepertorioaren mustra bat, XIX. mendeko danbolintero eskoladunen Kontrapasa bat eta XX. mendeko pieza berri bat. Bilduma honen bitartez txistulariek mendeetan zehar egin duten ibilbidearen mustra esanguratsu bat ikus daiteke: ARIZKUNGO SAGAR DANTZA, BERGARETXEREN 4. KONTRAPASA, SIGI-SAGAN 10:00\nXIROLARRU-BOTA:"Bota" izenarekin ezagutzen da Arabako Errioxa aldean jotzen zen xirolarrua. Baztango BILLANTZIKOA, ERRIOXAKO TXULO eta ELTZIEGO (6:00)\nDULTZAINA, AKORDEOIA.Baserritar inguruko festetan dultzaina izan da, pandero edo danborraz lagunduta, dantzarako soinu-tresna. Biderako eta "korruak" biltzeko jotzen ziren martxez gain, fandango-jota eta arinarin-porrusalda izan dira errepertorioko dantza nagusiak. RIGODOIA, AZKOITIKO MARTIRIETA /ERNIO, URKIOLA edo URRATEGI. 10:00\nALBOKA.Bizkaiko albokarien errepertorioetatik hartutako doinua eta Gipuzkoako albokarien doinu zaharrak eta albokarako egindako fandango berria. ARRATIATIK TXILIBRIN, PANDANGOA ETA BUELTEA, FANDANGO APARTA 10:00


Udako etenaldiaren ostean, Bermeoko Udaleko Gazteria Sailak sexualitateari buruzko informazioa eta orientazioa emateko Bermesex zerbitzua jarriko du martxan berriro, bihar, barikuan, irailaren 21ean, 16:00etatik 17:30era.\nBermesex, sexua eta sexualitatearen bizipenean modu onuragarriak bilatzeko zerbitzu publikoa, konfidentziala eta doakoa da. Zerbitzu honen bidez, gazte bermeotarrei laguntzen zaie modu partikularrean ezagutu, onartu eta adieraz daitezen, bestearekin harremanak izateko modu onuragarriena bilatzeko. Xede hori lantzeko asmoarekin, gazte, familiarteko eta profesionalekin lan egiten dute.\nBermeoko Sexologia Orientazio Zerbitzua Gizarte eta Kultura Etxean eskainiko da, bariku arratsaldero. Bermesex zerbitzuko adituak hainbat gairi buruzko orientazioa ematen du barikuro Bermeoko Gizarte eta Kultura Etxean kokatutako bulegoan; besteak beste, sexu bidez transmititutako gaixotasunak (STG), antisorgailuak, tabuak eta sexu orientazioa.\nJuan Karlos Agirrek, Gazteria Saileko zinegotziak, azaldu duenez, Bermesex zerbitzuaren bidez, “herriko eta eskualdeko gazteei lagundu gura zaie modu partikularrean ezagutu, onartu eta adierazi daitezen, horrela, euren adineko beste gazte batzuekin, hartu-emonak izateko modu onuragarriena bilatzeko”.\nZuzeneko arretari dagokionez, barikuro, 16:00etatik 17:30era, gazte, senitarteko eta profesionalentzako aurrez-aurreko arreta eskainiko da Bermeoko Gizarte eta Kultura Etxeko bigarren solairuan. Horrez gain, profesionalekin koordinatzeko aukera egongo da.\nTeknologia berriek, gainera, gazteei zuzendutako aholkularitza ekintzak burutzeko aukera zabalak eskaintzen dituzte; hori dela eta, gizarte sare, korreo elektroniko, skype (bideokonferentziak) eta txat bidezko arreta eskaintzen du Bermesex-ek. Honako hauek dira helbideak:\nTelefonoa: 644898661 (arreta orduetatik kanpo mezua utzi daiteke erantzungailuan).


Kristiñe Berridi, Dunboako osasun-zentroko lehen mailako arretako unitate burua: “Hemendik aurrera ez dugu inoiz berriro aurreko moduan lan egingo” – Irunero\nKristiñe Berridi, Dunboako osasun-zentroko lehen mailako arretako unitate burua: “Hemendik aurrera ez dugu inoiz berriro aurreko moduan lan egingo”\nPosted on 2021(e)ko otsailak 19 2021(e)ko otsailak 19 by Irunero\nPandemiaren hasierak osasun sistemaren funtzionamendua hankaz gora ipini zuen 2020ko martxoan. Ordutik, osasun zerbitzu guztiak babestu eta osasun krisialdira egokitzeko erlojuaren kontra lan egin dute osasun arloko profesionalek. Kristiñe Berridi lehen mailako arretako unitateko buru gisa, lehen mailako arreta sistema betirako aldatu dela azaldu du.\nNola bizi zenuten pandemiaren hasiera?\nGuztioi bezala asteburu baten erdian izan zen. Ostiralean gure lana beti bezala utzi genuen eta hurrengo astelehenean bizitza hankaz-gora jarri zitzaigun. Ordutik, gure lan egiteko moduan izugarri aldatu da, gaixoei harrera egin eta pazienteei behar duten atentzioa eskaintzeko. Jendeak segurtasun neurri berriekin nola funtzionatzen ari garen jakitea garrantzitsua iruditzen zait.\nGoizetik gauera zuen lan egiteko modua aldatu zen?\nBai, gainera, aldaketa hau egiteko ez genuen inolako erreferenterik. Korrika zuzendaritzako kideekin bildu ginen. Zerotik neurriak hartu behar izan genituen, ateak itxi genituen eta protokoloak egun batetik bestera aldatzen ziren. Konplexua izan zen funtzionamendu berri horretara egokitzea. Udaran lasaiago ibili ginen, baina, pandemia hasieratik gure lan egiteko modua ez da aldatu eta ateak irekitzeko neurri asko hartu ditugu. Izan ere, gu geu zaintzen ez bagara, nahiko lan daukagu gure ordezkapenak lortzeko. Gaixotzen bagara okerrago izango da gure lankideentzat.\nOsasun sistemaren gainkarga pandemiaren aurretik dator?\nPandemiak gauza txar asko ekarri ditu, baina, gure aurreko bizimoduan ezinbestekoak ziren aldaketak agerian utzi ditu. Hemendik aurrera ez dugu inoiz berriro aurreko moduan lan egingo. Dena dela, aurreko sistemara itzuli ez arren, horrek ez du esan nahi okerrago lan egingo dugunik edo jendea ikusiko ez dugunik. Gakoa benetan atentzioa behar duten pazienteei lehentasuna ematea izango da. Hau da, badira kontsulta telefoniko baten bitartez artatu eta aholku txiki batzuekin etxean gera daitezkeen gaixoak. Beste batzuk, ordea, mediku edo erizainaren kontsultatik igaro behar dira ezinbestean.\n“Aspalditik osasun sistema orokorrak berrikusketa behar zuen, aldaketa ezinbestekoa zen”\nOrain lehen arreta kontsulta telefoniko bidez egiten da. Profesionalentzat erraza da?\nEz, jendeak guretzako erosoagoa dela uste du, baina, oker daude. Telefonoz hitz egitea eta pazientea aurrez aurre ez ikustea zailagoa da, batez ere, aurretik ezagu- tzen ez duzun paziente bat denean. Historialean bere informazio guztia duzun arren, bere izaera edo gauzak azaltzeko moduaren inguruan ezer gutxi dakizu. Horixe da gure egoera, behar baino profesional gutxiago gaudelako lanean, jende gaixotu edo plazak falta direlako eta, ulertzekoa denez, ez gaude gustura.\nBiztanleriak aldaketaren beharra ulertu du?\nEz du uste, jendeak pazienteak ikusi nahi ez ditugula uste du. Guk ikusi beharrekoak iksuten ditugu, baina, gaixotasunak markatutako lehentasunaren arabera noski. Pandemia aurretik zitak telefono eta internetez hartzea oso erraza zenez, edonork eska zezakeen medikuarekin kontsulta, horretarako benetako beharrik ez bazuen ere eta gauza garrantzitsuagoei lekua kentzen zitzaion. Oraindik sistema berri honi neurri hartzen ari gara eta pixkanaka ikasten goaz. Gaitz arinak telefonoz tratatzen dira. Hortaz gain, biztanleriak bakoitzak bere burua zaintzeko oinarrizko gauza batzuk jakin behar dituela uste dugu.\nLan karga handitu den bezala, baliabide material eta pertsonalak handitu dira?\nZalantzarik gabe lan-karga handitu da. Ohiko moduan pazienteak aurrez aurre ikusteaz gainera, kontsulta telefonikoak egiteko profesionalak behar ditugula eta positiboak diren edo arrisku berezia duten pazienteak ordutegi eta protokolo berezi batekin jasotzen ditugulako. Baliabideei dagokienez, medikuak falta zaizkigu, hemen zein estau osoan plaza guztiak bete ahal izateko. Ondorioz, ordezkapenak egiteko larri gabiltza eta norbait gaixotuz gero, langile bat gutxiagorekin aurrera jarraitu behar dugu. Erizain gehiago egon arren, libre daudenen zerrenda amaitzen ari da.\nIa urtebeteren ostean, langileen artean nekea nabari da?\nBai, nekea nabari da. Udara lasaiago izan zen arren eta oporrak hartzeko moldatu ginen arren, udararen aurretik izan genuen jai egun bat bera ere hartu. Udazkenaren ostean, pandemiaren hasierako funtzionamendura itzuli gara eta nekatuta gaude, kontrolik gabeko egoera honen amaiera ikusten ez dugulako. Fisikoki eta psikologikoki nekea baria da eta ospitaleetan lehen ilaran daudenek konkretuki oraindik lan karga handiago daukate. Gure kasuan antolaketa desegokia eta etengabeko aldaketak dira gure azaro nagusiak.\nTxertaketa kanpainak polemika handia eragin du. Dunboako profesionalak txertatzen hasi dira jada?\nBai, gure zentroan txertaketa kanpaina hasi da, nahiz eta oraindik langile guztiok lehen dosia jaso ez dugun. Bidasoako ESIan urgentzia, COVID-19 plantetan eta Dunboako osasun-zentroan langileak txertatzen hasi dira. Txertoen banaketa irregularrak kexak eragin ditu, baina, hemendik gutxira guztiontzako txertoa iristea espero dugu.\n“Medikuak falta zaizkigu, hemen zein estau osoan plaza guztiak bete ahal izateko”\nHiritarrek kalitatezko osasun sistema publikoa defendatzeko deitutako mobilizazioengatik babestuta sentitu zarete?\nBai, Dunboako osasun-zentroan kanpoaldean zenbait mobilizazio antolatu dituzte. Babes adieraztea ondo dago eta eskertzen dugu. Martxoan pandemiaren hasierarekin jendeak balkoietan txalo egiten zuen eskerrak emateko. Orain jendea beste muturrera pasa dela ikusi dugu, hau da, jendea gurekin oldarkortasunez jokatzen ari da, irainak jasotzen ditugu eta urrutiago iritsi nahi duten erasoak. Hortaz, txaloetatik erasoetara igaro beharrean, tarteko zerbait nahiago dut, bakoitzak bere lana egiten jarraitu dezan eta ingurukoei enpatia gehiagorekin begiratzeko.\nNola begiratzen du egungo lehen mailako arreta sistemak etorkizunera?\nEtorkizuna zail eta ilun ikusten dugu. Aspalditik osasun sistema orokorrak berrikusketa bat behar zuen, aldaketa ezinbestekoa zen. Gasteizetik planteamendu berriak sortzen ari ziren, pandemia, ordea, aurreratu egin da. Mediku eta pediatren falta da konponbide zailena duen arazoa, konponbide hori Euskadiko mugetatik kanpo dagoelako, Madrilen. Dunboako osasun-zentroan medikuak falta diren bezala ospitaleetan espezialistak falta dira eta mediku berriak lortzeko 10-11 urte behar dira. Izan ere, giza baliabiderik gabe ezinezkoa da gainontzeko arazoentzako konponbidea aurkitzea.\nPosted in ElkarrizketaTagged dunboa, Erizain, irunero, Lehen arreta, Mediku, Osasun-zentro


San Antolin baseliza | Ondare Kulturala (Bizkaia) | Visit Enkarterri\nOsagarriak eta merchandising\nSan Antolin baseliza\n1. San Antolin emparantza\nSan Antolin bazeliza XV. mendearen amaieran edo XVI. mendearen hasieran eraiki zuten Fr. Martín de Coscojales historialari ospetsuaren aitaren aldetiko aitona-amonen, eta, agiri batzuen arabera, baseliza horretan bataiatu zuten.\nXIX. mendearen amaieran baseliza erortzeko zorian zegoen eta 1906. urtean, Sabina Larreak dirua jarri zuen zaharberritzeko. Obren aurrekontua 7.075 pezetakoa izan zen.\nBizkaia osoan jatorriko erretaula gordetzen duen baseliza bakarra da eta zalantzarik gabe, Alonsotegiko historia eta artearen ondarerik garrantzitsuena. XVI. mendeko erretaula romanista edo errenazentista da, diseinu ederrekoa. Dohaintza-emaileen, Jesus Berbiztuaren eta Pietatearen (atikoan dago, oso interesgarria) behe-erliebeak ditu eta patronatuaren armarri bi, hain zuzen, Castaños, Soberron, Montaño eta Castillo abizenenak; Juan Ramon Iturrízarren arabera, baselizaren sortzaileen armarriak dira. Behe-erliebe eta atikoko Kristo Gurutziltzatuaz gain, erretaulak hiru tailla ditu: Ama Birjina haurtxoaz, gehiegi zaharber\nrituta (gotikoa); San Antolin egur polikromatuan, XVII. mende hasierakoa eta Gordexolatik ekarria eta azkenik, XVI. mendeko Goikolegeako (Larrabetzu) beste santu bat (baliteke Job edo San Roke izatea). Jatorrian, hiru irudi horietako bat ere ez zen erretaulakoa eta inork ez daki non dauden erretaularen irudi garaikideak.\nSan Antolin baseliza. Erretaularen behealdean panel bi daude eta beraietan baselizaren sortzaileen irudiak ageri dira taillatuta: eskuinaldean, Anton Perez de Coscojales eta ezkerrean, Elvira Jiménez de la Rentería, biak garai hartako jantziak dituztela. Zutabe jonikoak dira. 1996. urtean erretaula hori desagertzeko zorian zegoen eta horregatik, zaharberritzeko lanak oso finak izan dira. Era berean, erretaularen hondoko horma margotu eta zarpiatu eta presbiterioan argi egokiak jarri behar izan dituzte. Lan horiek 1997ko abenduan amaitu ziren.\nHareharrizkoa da, bi gunetan banaturiko harlangaitzean emana: nabea eta goi-burua. Nabe errektangeluarra da eta lau zati ditu, eta goi-burua karratua eta estuagoa da. Gangaz estalita dago hirukoen gurutzeriarekin goiburuko/absideko horman, eta nerbio bakunekin gainerakoan.\n1975eko berrikuntza-lanetan, hegoaldeko sarrera bataurkitu zen, abaniko gisa jarritako hari biziko dobelen erdipuntukoak.\nBertikalean kanpai-horma doa, atal batekoa, eta akaberan frontoi triangeluarreko kanpaietarako bi bao daude, ermitaren zati gisa. Harlanduaz berregina dago kanpai-horma.\nErmita sortu zenean, hots, XVI. mendean (1591. urtean,seguru asko), Coscojales familiarentzat zen; izan ere, inguru hartako burdinola eta dorre-etxe bateko jabeak ziren.\nZurezko erretaula, ikonografia eta era berean, Castaños, Soberron, Montaño eta Castillo abizenen babesari buruzko bi armarri daude goiko aldean.\nTxikia bada ere, XVII. mendearen hasierako altzari erromanista-klasizista da, baina berriz pintaturiko irudiak eta bestelako irudiak nahastuta ageri dira nolabait.\nAlonsotegiko erdialdean Cadagua Ibaia saihesbidetik joan behar da.\nZubitik beste aldera baseliza dago. Trena geltokia ditu (FEVE Balmaseda).


Hiria eta ingurugiroa: Hiri berdearen bila | Aldizkaria | EROSKI CONSUMER\nHiria eta ingurugiroa: Hiri berdearen bila\nNaturan integraturiko lorategi-hiri baten ametsa da Tapiola. Helsinkitik zortzi kilometrotara, 1953an taxutu zen Finlandiako hiri horrek 41.000 biztanle ditu, XX. mendearen hastapenetako lorategi-hiriaren ereduari jarraiki, eta gerriko berdeez bereizitako hainbat egoitza-gunek osatua dago. Gune edo sekzio horietako bakoitza, merkataritza-eta zerbitzu-gunearen inguruan biltzen diren hainbat herrixkatan antolatua dago; markatu gune horretatik abiatzen diren bide eta parkeetan barrena herrixketara goaz. Aipatu sekzio horien erdigunean "City" area dago eta bertan dautza erakundeen eraikinak, bulegoak eta komertzioak. Fabrika eta industriak, berriz, landarediz inguratutako aparteko zona batean daude (hotsa eta kutsadura murrizteko) baina aski gertu, bertaraino oinez iritsi ahal izateko. Nolanahi ere, Tapiola hori planetako hiritzarretan nagusitu den -eta, zorionez edo zoritxarrez, urbanizazio itsuan oinarritutako- errealitatetik arras urruti dago.\nHiri berderako sendak, elkarrekin loturik dauden sei bidegurutze zeharkatuko ditu: ura, hondakinak, elikagaiak, energia, garraioa eta lurraldearen erabilera. Worldwatch Institute-k eginiko "Hiriak gizakientzat eta planetarentzat ostera asmatuz" txostenak bidegurutze horien kudeaketa hobetzeko ideia batzuk jorratu ditu. Hauek azpimarratu ditugu guk:\nElikagaietan eta energian autonomia handiagoa Hiritarrak produkzio organikoaren alde geroz eta interes biziagoa agertzen du: hori saritu egin daiteke, hiritik gertuko baserriak bertan utziz gero. Japonia, Suitza eta Alemanian sortu zuten nekazaritza komunitarioak "agintzen" duenez, kontsumitzaileak nekazariari tasa antzeko bat ordaintzen dio, astero-astero barazki zorro bat jasotzearen truk. Baina hiri barnean ere egin daitezke ortuariak, patioetan, merkatuetako lorategietan edota orubeetan. Horrelaxe dio hiriko baratzeen aldeko kulturak, espainiar udal eta erakunde askotan ugaltzen hasia dena.\nHiriko Ingurune gaietako Akordioak 2005 urtean sinatu ziren. Hiri ingurunea hainbat eremutan hobetzea xede duten hogeita bat egintza betetzeko asmo-adierazpen hori aintzat hartuko da, "hiri berdeei" NBEen titulazio ofiziala (izar bakarretik lau izarreraino doana) entregatuko zaielako. Hona hemen hiritarrarengan eragin zuzena izango duten egintzetako bat:\n2015 urterako, hiritar bakoitzak gehienez ere kilometro erdira parke publiko bat edo atseden espazio ireki bat izango duela bermatzea.


Arduraldi partzialeko irakasle prekarioen egoera hobetzeko aurrerapauso garrantzitsua lortu dugu. Euskadiko A.G. arrazoia eman digu - STEILAS UNIBERTSITATEASTEILAS UNIBERTSITATEA | UPV/EHUko langileen sindikatua\nArduraldi partzialeko irakasle prekarioen egoera hobetzeko aurrerapauso garrantzitsua lortu dugu. Euskadiko A.G. arrazoia eman digu\nSubmitted by admin on 2013-05-09 – 1:06 PMNo Comment\nArduraldi partzialeko irakasle prekarioen egoera hobetzeko aurrerapauso garrantzitsua lortu dugu. Euskadiko Auzitegi Gorenak arrazoia eman digu.\nIrakasle eta ikerlari laboralen II. Lan Hitzarmenak bere 16.5 artikuluan zehazten zuen sail batetan bi irakasle kontratuak bazeuden arduraldi partzialean eta arduraldi partzialeko beste irakasle bat kontratatzeko beharra sortzen bazen, ez zela hirugarren kontratazio hori egingo eta jadanik arduraldi partzialean zegoen bati arduraldi osoko kontratua egingo zitzaion, lan poltsetako zerrendetan hobekien kokatua dagoenari, alegia.\nArtikulu hau STEE-EILAS sindikatuaren (LAB-ekin batera) aldarrikapena izan zen irakasle partzialen kolektibo prekarioen egoera hobetzeko. Izan ere, kolektibo hau kontratuetan irakaskuntza eta tutoretza ardurak bakarrik daude hartuta kontutan -nahiz eta praktikan lan gehiago eskatu eta egin- eta soldata oso txikiak dituzte, 400bat € 4 orduko kontratuentzat, eta hauek igotzeko eskumena Eusko Jaurlaritzaren esku dago. Horrela, lan hitzarmenen bidez ezin dira soldatak hobetu baina bai murriztea mota honetako kontratu prekarioak murriztea, osoko kontratuekin ordezkatuz. Hori izan zen II. hitzarmeneko lorpenetako bat.\nArazoa sortu da artikulua interpretatzeko orduan. Unibertsitateak uste du arduraldi osoko kontratu horiek egin behar dituela bakarrik lan poltsen hurrenkera jarraitu ondoren iristen bada arduraldi partzialean dagoen irakasle bati eta honek onartzen badu. Baina aurretik beste hautagai batek kontratu partziala onartzen badu hirugarren kontratu partziala egiten du, lan hitzarmenak jasotzen duen konpromisoa arduraldi osoko kontratua egiteko alde batera utziz.\nSTEE-EILAS-en uste dugu artikuluaren idazkera oso garbia dela eta horren emaitza ezin dela izan osoko kontraturik ez sinatzea. Gatazka hau lan hitzarmenaren batzorde parekidean aztertu egin zen eta ez ginen iritsi inolako adostasunera eta ondorioz, bide judiziala ireki zen, epaitegiek ebatzi behar izan dute. Eta jada iritsi da epaitegien erabakia, eta gure aldekoa izan da, STEE-EILAS-ek defenditutakoa.\nGatazka hau kasu gutxi batzuetan baino ez da sortu eta orokorrean artikuluak arduraldi osoko kontratu kopuru esanguratsuak sinatzea eragin du (50 tik gora), kolektibo honetako prekarietatea murrizten lagunduz. Baina gutxienez bi kasu izan dira non ez den sinatu osoko kontraturik eta bai hirugarren kontratu partziala, lan hitzarmena bete gabe utziz. Bi kasu horietan irakasleak epaitegietara jo dute, STEE-EILASen aholkularitza juridikoarekin, aldeko sententziak lortuz bai Gizarte arloko aretoan eta haietako batetan baita Euskadiko Auzitegi Gorenean ere. Gorenaren sententziaren ondorioz hasi da unibertsitatea lan hitzarmenean adostutakoak esaten duena aplikatzen, eta ez bere irakurketa propioa egiten.


Sautrela 385. saioaren aurrerapena (Jon Arretxe) • ZUZEU\nSautrela 385. saioaren aurrerapena (Jon Arretxe)\nJon Arretxe dugu gure arteko idazle arrakastatsu eta irakurrienetako bat. 1997ko Ostegunak nobela sonatu hartatik liburu mordoa argitaratutakoa da. Bidaia liburu bat baino gehiago plazaratu du esaterako, baina azken boladan polizia nobelak idazten dihardu buru-belarri. Azkeneko hiruak Toure burkinafasoarra dute protagonistatzat. Bilboko San Frantzisko auzoan bizi den migrantea da Toure, hamaika lantxo eginez bizibidea aurrera ateratzeko moldatzen dena. Hutsaren Itzalak da haren istorioak kontatzen dizkigun hirugarren nobela, eta hari buruz jardungo gara larunbatean solasean. Toure tragedia lazgarriei egin beharko die aurre, gertu gertutik ezagutu beharko ditu arrazakeria eta mafien jukutriak. Euskal literaturan pertsonaia bakana den horri buruz jardungo zaigu Arretxe. Zergatik hautatu zuen Toure kontakizun horien hari nagusi gisa? Zergatik San Frantzisko auzoa? Horietaz gain, jakina, besterik ere izango du hizpide: nola ikusten du bere burua euskal literaturaren baitan? Nola darama idazle aski irakurria baina kritikak menostua izatearen etiketa?\nErreportajean duela bost urteko lan bat berreskuratuko dugu. Hain zuzen bost urte baitira Pablo Antoñana idazle nafar bikaina zendu zena. Laurogeita bi urterekin joan zitzaigun Vianan jaio eta Iruñean laketutako idazlea. Haren heriotzan eginiko erreportaje eder bat berreskuratuko dugu honenbestez, bost urte ondoren haren lanaren aitortza egiteko beste behin. Nor izan zen Antoñana? Nolakoa izan zen bere literatur obra? Ze garrantzia izan du guretzat eta bereziki nafar literaturarentzat?\nBeñat Sarasolak elkarrizketaren ildoari jarraituko dio nolabait. Izan ere, euskal literaturako nobela beltz irakurrienetako bati buruz jardungo da, neurri batean Arretxeren ondorengo lanen aurrekaritzat har daitekeenaz. 110. Street-eko geltokia da liburu hori eta Iñaki Zabaleta haren idazlea. 1970. hamarkada amaierako New Yorken jazotako istorio bat kontatzen du nobelak. Nola irakurriko ote da gaur egun?\n110. Streeteko geltokia, hutsaren itzalak, iñaki zabaleta, Jon Arretxe, pablo antoñana\nIdoia Mendia eta politikarien esaldi penagarrienak\nPausoka Elkartearen festa larunbatean 11 Hernanin


Kaleko artea Araban barreiatuta — Gaztezulo\nKaleko artea Araban barreiatuta\nKaleko artea Araban barreiatuta Hogeita hamahiru emanaldi izango dira Arabako hainbat udalerritan sakabanatuta. Antzerkiaz, dantzaz eta zirkuaz gozatu ahalko dute arabarrek. https://www.gaztezulo.eus/albisteak/kaleko-artea-araban-barreiatuta https://www.gaztezulo.eus/albisteak/kaleko-artea-araban-barreiatuta/@@download/image/Arabako plazetan.jpg\nHogeita hamahiru emanaldi izango dira Arabako hainbat udalerritan sakabanatuta. Antzerkiaz, dantzaz eta zirkuaz gozatu ahalko dute arabarrek.\nKaleko arteen Arabako plazetan zirkuituaren bigarren edizioa martxan da eta hogeita hamahiru ikuskizun antolatu dituzte guztira Arabako hainbat udalerritan. Antzerki, pailazo, dantza eta zirku ikuskizunak izango dira lurralde osoko plazetan irailera bitartean. Zirkuitu honen helburua arte eszenikoak lurraldean zabaltzea eta sustatzea da, eskari berriak aintzat hartu eta eragitea, eta eskaintza herri guztietara barreiatzea. Horretaz gain, bertako sorkuntza hauspotu nahi dute, Arabako konpainiei bidea irekiz.\nLehen emanaldia maiatzaren 29an egin zuten Langraiz-Okan eta hurrengoa hilaren 18an izango da Legution, Tio Teronen semeak taldearen eskutik. Arte eszenikoez gozatu nahi duten arabarrek batetik bestera ibiltzeko aukera izango dute eta hauek izango dira geldialdietako batzuk: Amurrio, Agurain, Laudio, Bastida, Guardia, Aramaio, Dulantzi, Eltziego eta Ekora. Egitaraua osatzen duten 21 konpainien emanaldien artean daude Xabi Larrearen Up!, Hutsun eta Hortziren Urbasa, Haatik Dantza taldearen Errimak bi oinetan, Zanguango teatroaren Bestaldean, Patata Tropikalaren Pirata Garrapata eta Barsanti Teatroaren Kale gorrian,\nArabako Aldundiak, 33 udalek eta arte eszenikoetako profesionalak biltzen dituen Artekale Euskal Herriko Kaleko Arteen Elkarteak elkarlanean antolatu dute zirkuitua.


Soro-muxarra – Centro Martioda\nSoro-muxarrak (Eliomys quercinus) animalia karraskaria, nahiko ohikoa dira penintsulan, baina ez Araban. Normalean baso irekietan bizi dira, baina oso orotarikoak dira eta pinudietan eta baserrietan ere aurki daitezke.\nAurten zentruan sartu den lehenengo aizan dugu. Gasteizko errepide batean aurkitu genuen, pentsatzen dugu motor baten barruan sartuko zela, eta autoan joango zela, harik eta salto egitea erabaki zuen arte.\nGurera oso zorabiatuta eta zauriren batekin iristzi zen.\nSartu zen egunean oso zorabiatuta zegoen hartutako kolpea zela eta eta zauri batxuk zituen. Albaitariak zauriak jo eta tratamendua jarri zion. Bi egun ostean oso aktibo zegoen eta zaila zen tratatzea, hain urdurik zegoenez askatzea zela horerena pentsatu genuen.\nAskatzeko leku aproposa aurkitzea ez zen oso erraza izan, Araban dauden zitak oso gutxi eta sakabanandutak daudelako, baina askenean leku ona aurkitu genuen berarentzat.\nSoro-muxarra askapenaren egunean


22. ALDIZKARIA - 2021eko urtarrilaren 29a\n3024/2020 EBAZPENA, abenduaren 28koa, Funtzio Publikoko zuzendari nagusiak emana. Honen bidez deialdia onesten da ogasuneko kudeatzaile eta ikertzaile laguntzaileen hogeita zortzi lanpostu oposizio bidez betetzeko, Nafarroako Foru Komunitateko Administrazioaren eta haren erakunde autonomoen zerbitzura.\nAbenduaren 12ko 102/2018 Foru Dekretuaren bidez (2018ko 244. Nafarroako Aldizkari Ofizialean argitaratua, abenduaren 20koan), Nafarroako Foru Komunitateko Administrazioaren eta haren erakunde autonomoen Administrazio Erroaren eremurako 2018ko lan publikoaren eskaintza partziala onetsi zen, Estatuko 2018ko Aurrekontu Orokorrei buruzko uztailaren 3ko 6/2018 Legean aurreikusitako ordezte-tasari dagokiona. Foru dekretu horretan, besteak beste, ogasuneko kudeatzaile eta ikertzaile laguntzaileen bost lanpostu huts sartu ziren, funtzionarioen araubidekoak eta B mailakoak.\nAbenduaren 27ko 331/2019 Foru Dekretuaren bidez (2019ko 243. Nafarroako Aldizkari Ofizialean argitaratua, abenduaren 12koan), Nafarroako Foru Komunitateko Administrazioaren eta haren erakunde autonomoen Administrazio Erroaren eremurako 2019ko lan publikoaren eskaintza partziala onetsi zen, 2019ra luzaturiko 2018ko Estatuko Aurrekontu Orokorrei buruzko uztailaren 3ko 6/2018 Legean aurreikusitako ordezte-tasari dagokiona. Foru dekretu horretan sartu ziren, besteak beste, ogasuneko kudeatzaile eta ikertzaile laguntzaileen hamazazpi lanpostu huts, funtzionarioen araubidekoak eta B mailakoak.\nAzaroaren 25eko 85/2018 Foru Dekretuaren bidez (2020ko 284. Nafarroako Aldizkari Ofizialean argitaratua, abenduaren 9koan), Nafarroako Foru Komunitateko Administrazioaren eta haren erakunde autonomoen Administrazio Erroaren eremurako 2020ko lan publikoaren eskaintza partziala onetsi zen, 2020ra luzaturiko 2018ko Estatuko Aurrekontu Orokorrei buruzko uztailaren 3ko 6/2018 Legean aurreikusitako ordezte-tasari dagokiona. Foru dekretu horretan sartu ziren, besteak beste, ogasuneko kudeatzaile eta ikertzaile laguntzaileen sei lanpostu huts, funtzionarioen araubidekoak eta B mailakoak.\nFuntzio Publikoko zuzendari nagusiaren otsailaren 24ko 523/2020 Ebazpenaren bidez, deialdi bat onetsi zen Nafarroako Foru Komunitateko Administrazioaren eta haren erakunde autonomoen zerbitzuko ogasuneko kudeatzaile eta ikertzaile laguntzaileen lanpostu hutsak lekualdatze lehiaketa bidez betetzeko. Funtzio Publikoko zuzendari nagusiaren abenduaren 28ko 3021/2020 Ebazpenaren bidez, lekualdatze lehiaketa hori ebatzi da.\nAurrekoa kontuan harturik, bidezko da deialdi bat onestea ogasuneko kudeatzaile eta ikertzaile laguntzaileen hogeita zortzi lanpostu betetzeko, Nafarroako Foru Komunitateko Administrazioaren eta haren erakunde autonomoen zerbitzukoak, eta orobat onestea deialdiaren oinarriak. Lanpostuak sarrera-prozedura erabiliz eta oposizio bidez beteko dira.\n1. Deialdia eta dagozkion oinarriak onestea ogasuneko kudeatzaile eta ikertzaile laguntzaileen hogeita zortzi lanpostu betetzeko, Nafarroako Foru Komunitateko Administrazioaren eta haren erakunde autonomoen zerbitzukoak. Lanpostuak sarrera-prozedura erabiliz eta oposizio bidez beteko dira.\n3. Ebazpen hau jakinaraztea, behar diren ondorioak izan ditzan, Funtzio Publikoko Zuzendaritza Nagusiko Langileen Kudeaketarako Zerbitzuari, Langileriaren Gastuaren Kontrolaren eta Nominen Zerbitzuari eta Egituraren, Lanpostuen Antolaketaren eta Langileen Plantillaren Zerbitzuari, Nafarroako Foru Ogasuna erakunde autonomoari, Jendearentzako Argibideen eta Erregistro Orokorraren Bulegoari eta izendatutako epaimahaikideei.\nIruñean, 2020ko abenduaren 28an.–Funtzio Publikoko zuzendari nagusiaren ordezko gisa, hura kanpoan baita (196/2019 Foru Agindua, abenduaren 18koa), Langileriaren Kudeaketako Zerbitzuko zuzendaria, Pilar Goñi Muro.\nDEIALDIA, OGASUNEKO KUDEATZAILE ETA IKERTZAILE LAGUNTZAILEEN HOGEITA ZORTZI LANPOSTU\nOPOSIZIO BIDEZ BETETZEKO\n1.1. Deialdi honen xedea da oposizio bidez betetzea Nafarroako Foru Komunitateko Administrazioaren eta haren erakunde autonomoen zerbitzuko ogasuneko kudeatzaile eta ikertzaile laguntzaileen hogeita zortzi lanpostu, B mailakoak eta funtzionarioen araubidekoak. Lanpostu zenbakiak, betebeharrak eta destinoak ebazpen honen II. eranskinean zehazten dira.\n1.2. Deialdiaren hogeita zortzi lanpostuak txanda hauetan banatuko dira:\n–Hamahiru lanpostu txanda irekian.\n–Hamalau lanpostu igoera txandan.\n–Lanpostu bat erreserba txandan, %33ko edo hortik gorako desgaitasuna duten pertsonentzat.\nBestetik, igoera txandan edota desgaitasuna dutenentzako erreserba txandan eskaintzen diren lanpostu hutsen kopurua baino izangai gehiagok gainditzen badute prozesua, txanda horietan lanpostua eskuratzen ez dutenek aukera izanen dute txanda irekiko lanpostu hutsak eskuratzeko, txanda horrexetako izangaiekin lehia garbian eta eskuratutako azken puntuazioaren arabera.\nc) Unibertsitateko gradudun edo diplomadun titulua, ingeniari teknikoarena edo arkitekto teknikoarena, edo balio berekoa den titulu bat edukitzea, edo eskuratzeko baldintza guztiak betetzea eskaerak aurkezteko epea bukatzen den egunean, edo lizentzia edo ingeniaritza bateko edo arkitekturako lehenengo hiru ikasturteak gaindituak izatea.\n2.1.4. Gidabaimena nahitaezko duen lanpostu bat eskuratu nahi izanez gero, B motako gidabaimena edukitzea.\n2.1.5. Euskarazko C1 jakite-maila frogatu beharra duen lanpostu elebidun bat eskuratu nahi izanez gero, Hizkuntzetarako Europako Erreferentzia Esparru Bateratuaren arabera aipatu maila egiaztatzen duen titulu edo ziurtagiri bat izatea (Nafarroako Administrazio Publikoaren Institutuko zuzendari kudeatzaileak irailaren 13an emandako 210/2010 Ebazpenean aipatzen diren titulu edo ziurtagirietako bat –2010eko 117. Nafarroako Aldizkari Ofiziala, irailaren 27koa–), edo ofizialki baliokidetzat hartzen den titulua.\n–Lan eskatzailea dela frogatzeko, behar den enplegu bulegoak emandako agiria aurkeztu beharko da. Bertan, lan eskatzaile gisa inskribatu zeneko data agertuko da, eta, orobat, adieraziko da inskribaturik egon den bitartean ez diola uko egin handik eskainitako inolako lan egokiri, ezta lanbide sustapen, prestakuntza edo birmoldaketarako ekintzetan parte hartzeari ere, justifikatutako kasuetan izan ezik.\n–Epaimahaiburua: José Antonio López Bordetas jauna, Nafarroako Foru Ogasuneko Tributu Ikuskapenerako Zerbitzuko zuzendaria.\n–Ordezko epaimahaiburua: Cristina Sarasa Villaverde andrea, Nafarroako Foru Ogasuneko Arauen Garapen eta Aholkularitza Juridikorako Zerbitzuko zuzendaria.\n–Epaimahaikidea: Ana María Rubio Suescun andrea, ogasuneko teknikaria, Nafarroako Foru Ogasunari atxikia.\n–Ordezko epaimahaikidea: Celia Esther De Vicente Semberoiz andrea, ogasuneko teknikaria, Nafarroako Foru Ogasunari atxikia.\n–Epaimahaikidea: Rosa Alemán Garayoa andrea, ogasuneko kudeatzaile eta ikertzaile laguntzailea, Nafarroako Foru Ogasunari atxikia.\n–Ordezko epaimahaikidea: Zuberoa Baines Gracia andrea, ogasuneko kudeatzaile eta ikertzaile laguntzailea, Nafarroako Foru Ogasunari atxikia.\n–Epaimahaikidea: Cristina Lizarbe Bravo, Langileen Batzordearen ordezkaria.\n–Ordezko epaimahaikidea: Fabiola Iriarte Sotés, Langileen Batzor-dearen ordezkaria.\n–Idazkaria: Javier Fernando Albistur Lecea jauna, ogasuneko teknikaria, Nafarroako Foru Ogasunari atxikia.\n–Ordezko idazkaria: Itziar García-Bragado Ezpeleta andrea, ogasuneko teknikaria, Nafarroako Foru Ogasunari atxikia.\n5.2. Hautaprobak egiten hasi aurretik eratu beharko da epaima-haia.\nKide anitzeko organoaren eraketak eta jardunak balio izateko, epaimahaiburuak eta idazkariak edo haien ordezkoek bertan egon beharko dute.\n6.1. Oposizioa 2021eko ekainetik aurrera hasiko da.\nProba teorikoa izanen da. Test motako 80 galderari –gehienez– erantzun beharko zaie idatziz, ebazpen honen I. eranskineko 1. zatian (Nafarroako finantza eta tributu zuzenbidea) agertzen diren gaiei buruz. Galdera bakoitzari erantzuteko lau aukera eskainiko dira, baina bakarra izanen da zuzena. Erantzun oker bakoitzak penalizazioa ekarriko du, hain zuzen ere erantzun zuzenaren balioaren herena.\nLehenbiziko proba honetan, gehienez ere, 40 puntu lor daitezke.\nBazterturik geldituko dira proba honetan gutxienez ere 20 puntu lortzen ez dituzten izangaiak.\nBi gai garatu beharko dira:\n–Lehenbiziko gaia: Gai bat garatu beharko da idatziz. Gai hori ausaz hautatuko da ebazpen honen I. eranskineko 2. zatian (Zuzenbide zibila eta merkataritzakoa) agertzen diren gaien artetik.\n–Bigarren gaia: Gai bat garatu beharko da idatziz. Gai hori ausaz hautatuko da ebazpen honen I. eranskineko 3. zatian (Administrazio zuzenbidea eta ekonomia) agertzen diren gaien artetik.\nProba hau egiteko 4 ordu izanen dira gehienez.\nProba teoriko-praktikoa izanen da. Kasu praktiko batzuk garatu eta ebatzi beharko dira idatziz, epaimahaiak proposatuko dituenak ebazpen honen I. eranskineko 4. zatian (Kontabilitatea eta matematika finantzarioa) agertzen diren gaiei buruz.\nProba hau egiteko 5 ordu izanen dira gehienez.\nProbak egiteko ez da inolako testurik edo dokumentaziorik erabiltzen ahalko, ezta gailu elektronikorik edo bestelako materialik ere, salbu kalkulagailu ez-finantzarioak eta mutur lodiko boligrafo urdina edo beltza.\nProba honetan 30 puntu lortzen ahalko dira gehienez. Horietatik, 24 puntu emanen dira kontabilitatearekin loturiko kasuetan, eta 6 puntu, matematika finantzarioarekin loturiko kasuetan.\n6.4. Bigarren eta hirugarren probak plika sistemaren bidez eginen dira.\n6.5. Proba bakoitza bukatu ondoren, epaimahaiak argitara emanen ditu, www.nafarroa.eus webgunean (deialdiaren fitxaren barruan) eta Nafarroako Gobernuaren iragarki-taulan, izangaiek lortutako puntuazioak, eta bost egun balioduneko epea ezarriko du interesdunek eskubidezkotzat jotzen duten guztia alega dezaten telematika bidez.\n7.2. Puntu berdinketarik gertatuz gero, hirugarren proban puntu gehien lortzen dutenen alde ebatziko da. Eta hala ere berdinduta segitzen badute, bigarren proban eta lehenbizikoan lortutako puntuazioak hartuko dira kontuan, ordena horrexetan.\n8.1. Funtzio Publikoko Zuzendaritza Nagusiak 10 egun balioduneko epea irekiko du izangaiek betebehar hauek betetzen dituztela frogatzeko agiriak aurkez ditzaten ezartzen den bidea erabiliz:\nb) B motako gidabaimena nahitaezko duten lanpostuetarako, B gidabaimenaren fotokopia erantsi beharko dute.\nc) C1 euskara maila finkatua duen lanpostu elebidunen bat eskuratu nahi duten pertsonek eskatutako maila hori egiaztatzen duten titulu edo ziurtagirietako bat aurkeztu beharko dute. Titulua edo ziurtagiria bat etorri beharko da Hizkuntzetarako Europako Erreferentzia Esparru Bateratuarekin, eta agertu beharko da Nafarroako Administrazio Publikoaren Institutuko zuzendari kudeatzailearen irailaren 13ko 210/2010 Ebazpenean jasotako tituluen zerrendan (2010eko 117. Nafarroako Aldizkari Ofiziala, irailaren 27koa), edo, bestela, ofizialki horien baliokidetzat hartzen den titulazioa izan beharko da, deialdi honen 2.1.5 atalean xedatutakoaren arabera.\na) Nortasun agiri nazionalaren fotokopia, edo izangaiaren naziona-litatea eta nortasuna frogatzen dituen beste agiri baliokideren batena.\nB) Deialdi hau egin ez duen Nafarroako beste administrazio publikoren bateko langile finko diren izangaiek edo Nafarroako Foru Komunitateari eskualdatutako Justizia Administrazioko zerbitzuei atxikitako langile finko diren izangaiek, baldin eta igoera txandan parte hartzen badute, aurreko ataleko dokumentazioaz gainera, jatorrizko administrazioan jardunean daudela frogatzen duen ziurtagiria aurkeztu beharko dute.\n9.4. Aurreko atalean aurreikusitako kasuan, Funtzio Publikoko zuzendari nagusiak izangaien zerrendan, 7. eta 8. oinarrietan aipatzen den horretan, hurrengoa den izangaiarekin beteko du lanpostua, baldin eta huts geratu den lanpostuaren bete beharreko baldintzak betetzen baditu, eta horrekin aurreko ataletan adierazitako prozedura bera erabiliko da.\n9.5. Deialdi honen xede diren lanpostuetarako baldintzak eta betebeharrak frogatzeko agiriez gainera, Funtzio Publikoko Zuzendaritza Nagusiak besteren bat eskatu nahi izanez gero, proposatzen den izangaiari eskatu beharko dio, eta horrek deialdi honen 9.2 atalean ezarritako moduan aurkeztu beharko du.\nAurreikuspen hori ez da aplikatuko baldin eta, jakin behar den hizkuntza kontuan hartu gabe, hautapen prozesuko emaitzak aukera ematen bazion interesdunari baldintza hori ezarrita ez zeukan lanpostu bat eskuratzeko.\n12.1. Bat etorriz Nafarroako Administrazio Publikoetan sartzeko Erregelamenduaren 42. artikuluan ezarritakoarekin, aldi baterako kontratazioa kudeatzeko arauak onesten dituen Lehendakaritza, Justizia eta Barneko kontseilariaren abenduaren 31ko 814/2010 Foru Aginduan ezarritakoarekin eta oinarri honetan ezarritako prozedurarekin, aldi baterako kontratazioetarako zerrenda hauek prestatuko dira hautapen prozesuan parte hartu eta lanposturik lortzen ez duten izangaiekin:\n1. zatia.–Nafarroako finantza eta tributu zuzenbidea.\n1. gaia.–Finantza zuzenbidea: kontzeptua eta edukia. Ogasun Publikoa Espainiako Konstituzioan. Aurrekontu zuzenbidea: kontzeptua eta edukia. Aurrekontuei buruzko Lege Orokorra. Estatuko Ogasun Publikoa. Estatuko Aurrekontu Orokorrak.\n2. gaia.–Nafarroako Ogasun Publikoari buruzko Foru Legea: alderdi orokorrak. Nafarroako Ogasun Publikoaren araubidea: eskubideak eta betebeharrak. Nafarroako Aurrekontu Orokorrak: edukia eta onespena. Kredituak, mugak eta haien aldaketak. Nafarroako aurrekontu orokorren exekuzioa eta likidazioa. Gastu publikoa exekutatzeko prozedura bereziak Nafarroan.\n3. gaia.–Nafarroako Foru Komunitateko sektore publikoaren kudeaketa ekonomikoaren eta finantzarioaren kontrola. Barne kontrola: kontu-hartzearen aipamen berezia. Kanpo kontrola: eskumenaren eremua, funtzioak, antolaketa eta Kontuen Ganberaren osaera.\n4. gaia.–Zerga zuzenbidea: kontzeptua eta edukia. Iturriak. Tributuei buruzko Foru Lege Orokorra: printzipio orokorrak.\n5. gaia.–Tributuak: kontzeptua, xedeak eta motak. Harreman juridiko-tributarioa. Zerga-egitatea. Zergapetua ez egotea eta salbuespena. Sortzapena. Preskripzioa. Tributu-arauaren aplikazioa. Interpretazioa, kalifikazioa eta integrazioa. Analogia tributu zuzenbidean. Simulazioa.\n6. gaia.–Zerga-betebeharrak: zerga-betebehar nagusia, konturako ordainketak egitearen zerga-betebeharra, partikularren arteko zerga-betebeharrak, zerga-betebehar osagarriak, zerga-betebehar formalak eta zerga-betebeharrak elkarren laguntzaren esparruan. Zergapekoen eskubideak. Gizarte-lankidetza tributuen kudeaketan. Tributu gaietan eragina duten datuen isilpekotasuna.\n7. gaia.–Zergapekoak. Subjektu pasiboak. Zergaduna eta zergadunaren ordezkoa. Oinordekoak. Erantzule solidario eta subsidiarioak. Beste zergapeko batzuk. Tributu ordenan jarduteko ahalmena. Ordezkaritza. Egoitza fiskala. Zentsuaren kudeaketa. Fakturatzeko betebeharra.\n8. gaia.–Tributu betebehar nagusiaren eta konturako ordainketak egiteko betebeharraren kuantifikazio elementuak. Zerga-oinarria: kontzeptua eta zehaztapen edo zenbatespen araubideak. Likidazio oinarria. Balioak egiaztatzea. Karga-tasak. Zerga-kuota. Tributu zorra.\n9. gaia.–Tributuen kudeaketa Nafarroan (I). Kontzeptua eta ezaugarriak. Zergapekoari informazioa eta laguntza ematea. Tributu kontsulta. Identifikazio fiskaleko zenbakia. Froga, jakinarazpenak, ebazteko betebeharra eta ebazteko epea.\n10. gaia.–Tributuen kudeaketa Nafarroan (II). Nafarroako zergak kudeatzeko jarduketak eta prozedurak. Abiaraztea. Aitorpenak. Autolikidazioak. Egiaztatze laburtuko jarduketak. Tributuen likidazioak. Entzute tramitea eta alegazioak. Sarrera bidegabeen itzulketa. Autolikidazioen zuzenketa eta tributu jasanarazpena duten egintzak eta atxikipenak eta konturako sarrerak aurkaratzea.\n11. gaia.–Tributuen bilketa Nafarroan (I): jarduketak eta prozedurak. Diru-bilketako organoak. Zorren iraungipena: ordainketa eta iraungitzeko beste modu batzuk. Ordaintzera behartuta daudenak. Tributu zorraren bermeak. Geroratzeak eta ordainketa zatikatuak.\n12. gaia.–Tributuen bilketa Nafarroan (II): tributuak biltzeko prozedura premiamendu aldian. Premiamendu prozedura. Prozeduraren izaera. Faseak: hasiera, ondasunen eta eskubideen enbargoa, besterentzea eta prozeduraren bukaera. Hirugarrengotza. Erantzuleen eta oinordekoen kontrako prozedurak.\n13. gaia.–Tributuen ikuskapena Nafarroan. Organoak. Eginkizunak. Ahalmenak. Betebeharrak. Agiriak aztertzea. Jarduketa motak. Tributuen arlorako garrantzia duen informazioa eskuratzeko jarduketak. Argibide eta aholkuak emateko jarduketak.\n14. gaia.–Tributuak ikuskatzeko prozedura Nafarroan. Egiaztatzeko eta ikertzeko jarduketak. Prozeduraren hasiera eta garapena. Ikuskapen jarduketen epea, tokia eta ordutegia. Ikuskapen prozedurako kautelazko neurrien ezaugarriak eta motak. Prozeduraren amaiera. Ikuskapen jarduketen agiriak.\n15. gaia.–Arau-hausteak eta zehapenak Nafarroako Zerga Zuzenbidean: araubide orokorra. Tributu arloko arau-hauste arinak eta astunak. Zerga-arloko arau-hauste arinengatiko zehapenak. Zehapen motak. Zehapenak ezartzeko eskumena duten organoak eta zehapen prozedura. Zehapenen mailaketa. Erantzukizuna azkentzea.\n16. gaia.–Ogasun Publikoaren kontrako delituak. Ikuskapen prozedura Nafarroan eta Ogasun Publikoaren kontrako delituak. Ogasun Publikoaren kontrako delituei loturiko likidazioak. Nafarroako zerga arloari eragiten dieten Estatuko laguntzak berreskuratzea.\n17. gaia.–Tributu arloko egintzen berrikuspena administrazio bidean, Nafarroan: arau komunak. Berrikuspen prozedura bereziak. Berraztertzeko errekurtsoa. Erreklamazio ekonomiko-administratiboak. Aparteko berrikuspen errekurtsoa.\n18. gaia.–Nafarroako Foru Eraentza Berrezarri eta Hobetzeko Lege Organikoaren xedapenak Ogasunaren arloan. Estatuaren eta Nafarroako Foru Komunitatearen arteko hitzarmen ekonomikoa. Xedapen orokorrak. Tributu-harmonizazioa: arau komunak. Kudeatzeari eta prozedurari buruzko arauak. Toki ogasunak. Arbitraje Batzordea. Ekarpen ekonomikoa zehazteko metodoa. Koordinazio batzordea.\n19. gaia.–Estatuaren eta Nafarroako Foru Komunitatearen arteko hitzarmen ekonomikoa. Pertsona fisikoen errentaren gaineko zerga. Ondarearen gaineko zerga. Sozietateen gaineko zerga. Ez-egoiliarren errentaren gaineko zerga. Oinordetzen eta dohaintzen gaineko zerga. Balio erantsiaren gaineko zerga. Zerga bereziak. Ondare eskualdaketen eta egintza juridiko dokumentatuen gaineko zerga. Energia elektrikoaren ekoizpenaren balioaren gaineko zerga. Berotegi efektuko gas fluordunen gaineko zerga. Aseguru primen gaineko zerga. Jokoaren gaineko tributuak.\n20. gaia.–Pertsona fisikoen errentaren gaineko zerga (I). Zergaren araubide juridikoa, izaera, helburua eta aplikazio eremua. Zergapeko egintzaren eremu material eta pertsonala. Errentaren zehaztapena.\n21. gaia.–Pertsona fisikoen errentaren gaineko zerga (II). Tributu kuota. Tributu zorra. Baterako tributazioa. Zergaldia eta sortzapena. Zergaren kudeaketa.\n22. gaia.–Ez-egoiliarren errentaren gaineko zerga. Aplikazio eremua. Elementu pertsonalak. Zergapeturik egotea. Establezimendu iraunkorraren bidez lortutako errentak. Establezimendu iraunkorrik gabe lortutako errentak. Egoiliar ez diren entitateen ondasun higiezinen gaineko karga berezia.\n23. gaia.–Pertsona fisikoen ondarearen gaineko zerga. Araubide juridikoa, izaera, helburua eta aplikazio eremua. Zerga-egitatea. Subjektu pasiboa. Ondare-elementuen zergapetzea eta egozpena. Zerga-oinarria eta likidazio-oinarria. Sortzapena. Tributu-zorra Zergaren kudeaketa.\n24. gaia.–Sozietateen gaineko zerga (I). Izaera eta aplikazio eremua. Zerga-egitatea. Zergaduna. Zerga-oinarria.\n25. gaia.–Sozietateen gaineko zerga (II). Zergaldia eta zergaren sortzapena. Tributu zorra. Zerga kontsolidaziorako araubide berezia. Honako hauen araubide berezia: bat-egiteak, zatiketak, aktiboen ekarpenak eta baloreen trukaketak, eta europar sozietate batek edo europar sozietate kooperatibo batek helbide soziala Europar Batasuneko kide den estatu batetik beste batera aldatzea. Definizioak, diruzkoak ez diren ekarpenak eta eskualdatzearen ondoriozko errenten araubidea. Salbuespen partziala duten entitateen araubidea. Zergaren kudeaketa.\n26. gaia.–Oinordetzen eta dohaintzen gaineko zerga. Xedapen orokorrak. Zerga-egitatea. Salbuespenak. Zergaren subjektu pasibo eta erantzuleak. Zerga-oinarria. Likidazio oinarria. Tributu-zorra. Sortzapena eta preskripzioa. Arau bereziak.\n27. gaia.–Balio erantsiaren gaineko zerga (I). Zergaren araubide juridikoa, izaera eta aplikazio eremua. Zergapeko egintzaren zehaztapena. Salbuespenak. Sortzapena. Zerga-oinarria. Subjektu pasiboak.\n28. gaia.–Balio erantsiaren gaineko zerga (II). Zerga-tasa. Kenkariak eta itzulketak. Araubide bereziak. Subjektu pasiboen betebeharrak.\n29. gaia.–Ondare eskualdaketen eta egintza juridiko dokumentatuen gaineko zerga. Izaera, edukia eta printzipio orokorrak. Kostu bidezko ondare eskualdaketak. Sozietate eragiketak. Egintza juridiko dokumentatuak. Xedapen komunak: onura fiskalak, balioak egiaztatzea, sortzapena eta preskripzioa.\n30. gaia.–Zerga bereziak. Izaera. Fabrikazioaren gaineko zerga bereziak. Zenbait garraiobideren gaineko zerga berezia.\n31. gaia.–Energia elektrikoaren ekoizpenaren balioaren gaineko zerga. Berotegi efektuko gas fluordunen gaineko zerga. Kreditu entitateen gordailuen gaineko zerga. Saltoki handien gaineko zerga. Aseguruetako primen gaineko zergak. Jokoaren gaineko tributuak.\n32. gaia.–Nafarroako Foru Komunitateko Administrazioko eta haren Erakunde Autonomoetako Tasa eta Prezio Publikoei buruzko Foru Legea. Xedapen orokorrak. Tasak. Prezio publikoak.\n33. gaia.–Udal zergak Nafarroako Toki Ogasunei buruzko Foru Legean: xedapen orokorrak, lurraren kontribuzioa eta ekonomia-jardueren gaineko zerga. Nafarroako Lurralde Aberastasunaren Erregistroari eta katastroei buruzko Foru Legea: xedapen orokorrak.\n34. gaia.–Nafarroako Foru Komunitatean kultur mezenasgoa eta haren zerga-pizgarriak arautzen dituen Foru Legea. Kooperatiben Zerga Araubidea arautzen duen Foru Legea. Fundazioen eta babes jardueren tributu araubidea erregulatzen duen Foru Legea.\n2. zatia.–Zuzenbide zibila eta merkataritza zuzenbidea.\n35. gaia.–Pertsonaren kontzeptua. Pertsona motak. Pertsona fisikoak: jaiotza eta iraungipena. Pertsona juridikoak: kontzeptua, izaera eta motak. Pertsona juridikoen eraketa eta iraungipena. Gaitasun juridikoa eta jarduteko gaitasuna. Nafarroako foru zuzenbide zibila: pertsona juridikoak eta norbanakoen gaitasuna. Ordezkaritza. Espainiako nazionalitatea eskuratu eta galtzea. Nafarroako foru zuzenbide zibila: Nafarroako forudunaren izaera zibila.\n36. gaia.–Ondasunen araubidea bikote ezkonduan Nafarroako foru zuzenbide zibilaren arabera. Bikote egonkorra Nafarroan. Ondasunen likidazioa bigarren ezkontzan edo ondorengoetan. Elkarri laguntzeko erkidegoak. Dohaintzak familiarentzat eta familia-ondarearen batasunerako eta jarraitutasunerako. Etxea Nafarroako Foru Zuzenbide Zibilaren Konpilazioan.\n37. gaia.–Eskubide errealak: kontzeptua eta motak. Eskubide errealen eta kreditu-eskubideen arteko diferentziak. Jabetza. Jabetza eskuratu eta galtzeko moduak. Jabetza Erregistroa. Hipotekei buruzko printzipioak.\n38. gaia.–Edukitza. Gozamena. Zortasuna. Ondasun-erkidegoa. Arau bereziak Nafarroako foru zuzenbide zibilean: gauzen edukitzaren eta jabetzaren printzipio orokorrak, gozamena, zortasunak, ondasun eta eskubideen erkidegoak.\n39. gaia.–Berme-eskubide errealak: kontzeptua eta sailkapena. Hipoteka. Bahitura. Higigarrien hipoteka eta eskualdaketarik gabeko bahitura. Antikresia. Berme errealak Nafarroako foru zuzenbide zibilean.\n40. gaia.–Betebeharrak: kontzeptua eta motak. Betebeharren iturriak. Betebeharren froga. Kredituen pilaketa eta hurrenkera. Betebeharrak azkentzea. Denboraren eragina harreman juridikoetan. Betebeharrak oro har Nafarroako foru zuzenbide zibilean.\n41. gaia.–Kontratua: kontzeptua eta motak. Kontratuen osagaiak. Kontratuak sortzea, burutzea eta gauzatzea. Kontratuen eraginkortasunik eza. Kontratuen interpretazioa. Kontratuen forma.\n42. gaia.–Salerosketa: kontzeptua eta elementuak. Salerosketaren edukia. Errentamendu-kontratua: kontzeptua eta motak. Hiri finken errentamendua. Landa finken errentamendua. Salerosketa eta errentamendua Nafarroako foru zuzenbide zibilean.\n43. gaia.–Dohaintza: kontzeptua eta motak. Dohaintzaren osagaiak. Dohaintzaren ondorioak. Dohaintzak errebokatzea eta murriztea. Inter vivos dohaintza Nafarroako foru zuzenbide zibilean.\n44. gaia.–Mortis causa oinordetza: kontzeptua eta motak. Jaraunspena: kontzeptua eta jaraunspena zein egoeratan egon daitekeen. Jaraunspena onartzea. Jaraunslea eta legatu hartzailea. Gehiagotzeko eskubidea. Testamentu bidezko oinordetza: kontzeptua eta testamentu motak. Nahitaezko oinordetza. Testamenturik gabeko oinordetza.\n45. gaia.–Oinordetza Nafarroako foru zuzenbide zibilean: oinarrizko printzipioak. Mortis causa dohaintzak. Oinordetza itunak edo kontratuak. Testamentua eta haren formak. Xedatzeko askatasunaren mugak. Fiduziario-komisarioak. Konfiantzazko jaraunsleak. Legezko oinordetza. Jaraunspena eta beste liberalitate batzuk onartzea eta ukatzea.\n46. gaia.–Merkataritzako kontabilitatea. Kontabilitate formala: nahitaezko liburuak. Liburuek bete beharrekoak. Frogatzeko eraginkortasuna. Liburuak erakutsi eta haien berri ematea. Kontabilitate materiala: urteko kontuak. Egiaztatzea, auditoretza eta kontu gordailua.\n47. gaia.–Merkataritza enpresa. Banakako enpresaburua: gaitasuna eta debekuak. Proba, enpresaburuaren izaera eskuratzea eta galtzea. Ezkondutako pertsonak merkataritzan aritzea. Atzerriko enpresaburura. Merkataritzako Erregistroa.\n48. gaia.–Merkataritza sozietateak: kontzeptua eta sailkapena. Merkataritza sozietateak eratzeko baldintzak. Sozietate irregularra. Sozietateen nazionalitatea. Sozietate kolektiboak eta komanditarioak. Erantzukizun mugatuko sozietatea: haren araubide juridikoari buruzko alderdi nagusiak.\n49. gaia.–Sozietate anonimoa: kontzeptua eta ezaugarriak. Fundazioa. Eskritura soziala eta estatutuak. Akzioak eta obligazioak. Sozietate anonimoaren organoak.\n50. gaia.–Merkataritza sozietateak desegitea. Likidazioa eta banaketa. Merkataritza sozietateen eraldaketa, bat-egitea eta bereizketa.\n51. gaia.–Konkurtsoa: aurrekontu subjektiboa eta objektiboa. Konkurtso deklarazioaren autoa. Ondorioak hartzekodunengan, kredituetan eta kontratuetan. Masa aktiboa, masa pasiboa eta masaren kontrako kredituak zenbatestea. Hitzarmena: edukia eta ondorioak. Likidazio fasea irekitzearen ondorioak. Konkurtsoa amaitzeko arrazoiak. Lehiaketaren kalifikazioa.\n52. gaia.–Balore tituluak: kontzeptua eta sailkapena. Titulu izendunak, agindurakoak, eramailearenak, tradiziozkoak. Kanbio letra: kontzeptua eta betebehar formalak. Endosua. Onartzea. Letraren ordainketa. Kanbio-salbuespenak.\n53. gaia.–Merkataritzako obligazioak: ezaugarri orokorrak. Merkataritza kontratuak: kontzeptua eta motak. Merkataritzako kontratuen burutzea, forma eta froga. Merkataritza kontratuen inguruabarrak aldatzearen ondorioak. Preskribatzea merkataritza zuzenbidean.\n3. zatia–Administrazio zuzenbidea eta ekonomia.\n54. gaia.–Europar Batasuneko erakundeak: Kontseilua, Batzordea, Parlamentua. Justizia Auzitegia. Kontuen Auzitegia. Batasunaren antolamendu juridikoa eta haren iturriak.\n55. gaia.–Espainiako 1978ko Konstituzioa: ezaugarriak eta egitura. Koroa. Gorte Nagusiak. Gobernua. Botere judiziala. Konstituzio Auzitegia. Oinarrizko eskubideak eta askatasun publikoak.\n56. gaia.–Estatuaren lurralde antolaketa Konstituzioan. Espainiako 1978ko Konstituzioaren lehenengo xedapen gehigarria. Nafarroako Foru Eraentza Berrezarri eta Hobetzeari buruzko Lege Organikoa: izaera eta esanahia. Atariko titulua. Nafarroaren eskumenak.\n57. gaia.–Administrazio Zuzenbidearen iturriak. Konstituzioa. Legea. Lege maila duten Gobernuaren xedapenak: lege dekretuak eta legegintzako dekretuak. Erregelamendua: kontzeptua, ezaugarriak eta motak. Erregelamenduen mugak. Legez kontrako erregelamenduak.\n58. gaia.–Administrazio publikoaren kontzeptua. Estatuko antolaketa administratibo zentrala eta periferikoa. Administrazio organoen sorrera eta eskumenak. Entitate publikoen motak. Zerbitzu publikoak kudeatzeko modua. Legezkotasunaren printzipioa. Administrazioaren autotutoretza. Administrazio elektronikoa.\n59. gaia.–Administrazio egintza. Kontzeptua eta ezaugarriak. Administrazio egintzen sailkapenak. Administrazio egintzaren elementuak: subjektua, objektua, helburua eta forma. Administrazio egintzen arrazoibidea. Isiltasun administratiboa.\n60. gaia.–Administrazio egintzen eraginkortasuna. Jakinarazpena eta argitalpena. Administrazio egintzen betearazpena. Administrazio egintzen baliotasuna eta baliogabetasuna. Administrazio egintzen ofiziozko berrikuspena.\n61. gaia.–Kontratu Publikoei buruzko Foru Legea: kontratazio publikoaren printzipioak. Aplikazio eremua. Adjudikazio botereak. Kontratistak: ahalmena eta kaudimena. Kontratuen tipologia eta araubide juridikoa. Adjudikazio-prozedurak. Kontratuak adjudikatzea. Exekuzio printzipioak. Kontratu publikoen baliogabetasuna.\n62. gaia.–Nafarroako Foru Komunitateko Administrazioaren ondare-erantzukizuna: araubide indarduna. Kalte-ordaina bidezkoa izan dadin bete beharreko baldintzak. Agintarien eta funtzionarioen erantzukizuna. Erreklamazio epeak eta prozedura.\n63. gaia.–Administrazio prozedura. Interesdunak. Herritarren eskubideak administrazio prozeduran. Administrazio publikoekin bitarteko elektronikoen bidez harremanetan jartzeko eskubidea eta betebeharra. Administrazio errekurtsoak: kontzeptua eta motak.\n64. gaia.–Administrazioarekiko auzien jurisdikzioa: izaera, hedadura eta mugak. Administrazioarekiko auzien jurisdikzioaren organoak. Alderdiak, administrazioarekiko auzien prozesuan: ahalmena, legitimazioa eta defentsa. Administrazioarekiko auzien prozesuko alderdi nagusiak. Epaia. Epaien kontrako errekurtsoak.\n65. gaia.–Nafarroako Parlamentua edo Gorteak: aurrekariak. Parlamentarien hautaketa, eskumenak eta estatutua. Antolaketa eta funtzionamendua. Eginkizunak: bereziki eginkizun legegilea. Nafarroako Kontuen Ganbera. Arartekoa.\n66. gaia.–Nafarroako Gobernua. Eginkizunak. Osaera, izendapena, eratzea eta kargu-uztea. Eskudantziak eta eskumenak. Funtzionamendua. Erantzukizun politikoa, parlamentuaren kontrola eta Nafarroako Parlamentua desegitea. Nafarroako Gobernuko lehendakaria. Gardentasunari eta Gobernu Irekiari buruzko Foru Legea: printzipioak, eskubideak eta betebeharrak.\n67. gaia.–Nafarroako Foru Komunitateko Administrazioa. Nafarroako Foru Komunitateko Administrazioaren Foru Legean ezarritako printzipio orokorrak. Herritarren eskubideak Foru Komunitateko Administrazioarekiko harremanetan. Antolaketa: printzipio nagusiak, egitura organikoa, kide anitzeko organoak eta administrazio organoen eskumenak.\n68. gaia.–Nafarroako Toki Administrazioa. Nafarroako toki erakundeen antolaketa eta administrazioa. Funtzionamendua. Ondasunak. Prozedura eta araubide juridikoa. Nafarroako toki erakundeen jarduketak aurkaratzea eta kontrolatzea. Nafarroako Administrazio Auzitegia: aurrekariak, antolaketa eta eskumenak.\n69. gaia.–Nafarroako Administrazio Publikoen zerbitzuko Langileen Estatutua. Langile motak. Funtzionario publikoak hautatzea. Administrazio egoerak. Funtzionarioen eskubideak, betebeharrak eta bateraezintasunak. Ordainsariak. Diziplina araubidea.\n70. gaia.–Genero berdintasuna. 3/2007 Lege Organikoa, martxoaren 22koa, Emakumeen eta Gizonen Berdintasun Eragingarriari buruzkoa: berdintasun-printzipioa eta bazterkeriaren kontrako babesa. 17/2019 Foru Legea, apirilaren 4koa, Emakumeen eta Gizonen arteko Berdintasunari buruzkoa. 3/2018 Lege Organikoa, abenduaren 5ekoa, Datu Pertsonalak Babestekoa eta Eskubide Digitalak Bermatzekoa. Xedapen orokorrak. Datu babesaren printzipioak. Pertsonen eskubideak.\n71. gaia.–Jarduera ekonomikoa. Sistema ekonomikoak. Jarduera ekonomikoa antolatzeko moduak. Sistema ekonomiko baten eginki-zunak.\n72. gaia.–Errenta nazionala: kontzeptua eta kalkulatzeko metodoak. Kontabilitate nazionala. Izaera eta xedeak. “Input-output” analisia. Sektoreen arteko harremanak.\n73. gaia.–Dirua: diruaren kontzeptua eta eginkizunak. Diruaren eskaria eta eskaintza. Interes tasaren sorrera.\n74. gaia.–Finantza sistema. Banku Zentrala. Merkataritzako bankuak. Beste finantza bitarteko batzuk.\n75. gaia.–Eskariaren teoria. Erabilgarritasunaren kontzeptua. Indiferentzia kurbak. Kontsumitzailearen oreka. Eskariaren kurbak.\n76. gaia.–Ekoizpenaren teoria. Ekoizpenaren funtzioak. Produktibitatea. Produkzioaren oreka. Produkzioaren kostuak: kontzeptua eta motak. Kostuen funtzioak. Eskaintzaren kurba. Enpresaren oreka.\n77. gaia.–Ekoizpen prozesua. Ekoizpenaren kostuak: egitura. Ekoizpenaren kostua kalkulatzeko alderdi nagusiak. Azpiproduktuen kostua.\n78. gaia.–Enpresa, erakundea den aldetik. Esparru instituzionala. Kontzeptua. Errealitate ekonomikoa eta ingurunea. Enpresa motak eta sailkapen irizpideak. Enpresaren helburuak. Zuzendaritza eta kudeaketa sistemak.\n79. gaia.–Merkataritzako funtsa: esanahi ekonomikoa. Hura baloratzeko teknika. Abian den enpresaren balorazioa.\n80. gaia.–Enpresaren egitura finkoaren finantzaketa: autofinantzaketa. Amortizazio funtsen finantza eginkizuna. Finantza amortizazio edo kapital amortizazio deitutakoak. Oreka, amortizazio teknikoen eta finantza amortizazioen artean.\n81. gaia.–Enpresaren errentaren aldaketak: zergatikoen azterketa. Espero den errentagarritasunaren eta benetakoaren arteko konparazioa. Errentagarritasuna, haren neurria. Enpresaren errentagarritasuna eta bertan inbertitutako kapitalaren interesa.\n82. gaia.–Finantza analisia. Finantzaketa iturrien egitura. Finantza oreka. Finantza kontrola.\n4. zatia.–Kontabilitatea eta matematika finantzarioa.\n–Kontabilitateko plan orokorra.\n–Finantza egoeren azterketa.\n–Kapitalizazio bakuna eta konposatua.\n–Errentak, maileguak eta jesapenak.\nOgasuneko kudeatzaile eta ikertzaile laguntzaileen lanpostuak\nIragarkiaren kodea: F2100032